title: Ryhmäkanne

text: Suomen ryhmäkannelaki tuli voimaan vuonna 2007. Laki antaa mahdollisuuden vain kuluttajien ryhmäkanteeseen elinkeinonharjoittajaa vastaan kuluttaja-asiamiehen toimivallan puitteissa. Kanneoikeus on yksin kuluttaja-asiamiehellä ja ryhmään kuuluminen edellyttää kuluttajalta erillistä ilmoittautumista. Kyseessä on siis "opt-in"-tyyppinen julkinen ryhmäkanne.


title: Ryhmäkanne

text: Ryhmäkannelain 2 §:n mukaan asia voidaan käsitellä ryhmäkanteena, jos:


title: Ryhmäkanne

text: Ryhmäkanteiden käsittely on keskitetty siten, että niitä käsittelee kussakin hovioikeuspiirissä vain yksi käräjäoikeus; nämä ovat Turun, Vaasan, Kuopion, Helsingin, Lahden ja Oulun käräjäoikeudet (3 §). Haastehakemuksen käsittely on ryhmäkanneasioissa kaksivaiheinen: tuomioistuin ottaa ensin kantaa ryhmäkanteen edellytyksiin ja ilmoittaa tästä kuluttaja-asiamiehelle, jonka tehtävänä on sen jälkeen ilmoittaa kanteen vireilletulosta ryhmän jäsenille (6 §), kerätä näiltä ilmoitukset ryhmään kuulumisesta (7 §) ja esittää yksilöidyt vaatimukset tuomioistuimelle täsmennetyssä haastehakemuksessa (9 §).


title: Ryhmäkanne

text: Ryhmään ilmoittautunut jäsen on muodollisesti asianosaispiirin ulkopuolella. Lain 11 §:n mukaan hänet kuitenkin rinnastetaan asianosaiseen sovellettaessa riidan kohteen luovuttamista, tuomarin esteellisyyttä, oikeudenkäynnin vireilläolovaikutuksia, kanteiden yhdistämistä ja kuulemista koskevia oikeudenkäymiskaaren säännöksiä. Ryhmäkanteen johdosta annettu tuomio sitoo asianosaisten (kantajan eli kuluttaja-asiamiehen sekä vastaajan) lisäksi niitä, jotka ovat ilmoittautuneet ryhmän jäseniksi (16 §). Ryhmän jäsenillä on lisäksi itsenäinen muutoksenhakuoikeus ratkaisuun siinä tapauksessa, ettei kuluttaja-asiamies hae muutosta (18 §).


title: Ryhmäkanne

text: Ammattiyhdistysliike ajaa ryhmäkanneoikeutta työelämäänkin. Professori Vesa Kanniaisen mukaan ryhmäkanteen tulee ulottua ulkopuolisten vahingonkorvauksiin laittomien lakkojen järjestäjiltä, koska näissä usein vahingonkärsijöitä on jopa tuhansia tavallisia kansalaisia ja erillisten oikeudenkäyntien kulut olisivat kohtuuttoman suuret henkilöä kohden.


title: Ryhmävalitus

text: Ryhmävalitus on Suomessa kuluttajariita-asioihin liittyvä valitustapa, jossa samankaltaisia riita-asioita voidaan käsitellä kuluttajariitalautakunnassa yhtenä tapauksena.


title: Ryhmävalitus

text: Kuluttajariitalautakunnasta annetun lain mukaan lautakunta voi käsitellä asian ryhmävalituksena, jos useilla kuluttajilla taikka vastaavilla on tai voidaan olettaa olevan samaa elinkeinonharjoittajaa kohtaan sellaisia vaatimuksia, jotka voidaan ratkaista yhdellä lautakunnan päätöksellä. Ryhmävalituksen saattaa vireille kuluttaja-asiamies.


title: Ryhmävalitus

text: Suomen ensimmäinen ryhmävalitus tehtiin maaliskuussa 2011. Kuluttaja-asiamiehen vireille panema ryhmävalitus oli tehty rakennusyhtiö Peab Oy:tä vastaan, ja sen syynä olivat uuden asunnon kaupassa annetut harhaanjohtava tiedot, koska yhtiö oli ilmoittanut Raisioon rakennuttamansa rivitaloyhtiön hoitovastikkeen selvästi toteutunutta alhaisemmaksi. Ryhmävalitus koski 11 osakasta. Kuluttaja-asiamies vaati, että rakennusyhtiö maksaa osakkaille hinnanalennusta asuntokauppalain perusteella. Peab Oy kiisti väitteet harhaanjohtavista tiedoista. Yhtiön mukaan hoitovastikkeen nousu johtui ennakoimattomista menoista ja siitä, että yhtiön asioita oli hoidettu huonosti.


title: Ryhmävalitus

text: Ryhmävalitus hylättiin kuluttajariitalautakunnassa huhtikuussa 2012. Lautakunta totesi ratkaisussaan, että taloussuunnitelmassa esitetyt luvut ovat arvioita eikä niitä voi siksi pitää täysin sitovina. Asuntokaupoissa ei ollut lautakunnan mukaan tapahtunut asuntokauppalain mukaista virhettä eikä asunnon ostajille siksi suositeltu hyvitystä.


title: Oulun yliopiston ylioppilaskunta

text: Oulun yliopiston ylioppilaskunta (OYY) on Oulun yliopiston opiskelijoiden etu- ja palvelujärjestö. OYY on julkisoikeudellinen yhteisö, johon kuuluvat kaikki Oulun yliopistossa alempaa tai ylempää korkeakoulututkintoa suorittavat opiskelijat. Jäseniä on noin 13 000.


title: Oulun yliopiston ylioppilaskunta

text: Kaikki Oulun yliopistossa opintonsa aloittavat liittyvät automaattisesti ylioppilaskunnan jäseniksi. Lukuvuoden alussa maksettavalla ylioppilaskunnan jäsenmaksulla opiskelija saa käyttöönsä jäsenedut ja opiskelijakortin. Jäsenyys takaa huokeat terveyspalvelut Ylioppilaiden terveydenhoitosäätiössä (YTHS) ja alennuksia niin junassa, bussissa kuin useissa palvelualan liikkeissäkin. Ylioppilaskunta ajaa opiskelijan etuja koulutuspolitiikassa ja sosiaalipolitiikassa ja järjestää virikkeellistä toimintaa vapaa-ajalle.


title: Oulun yliopiston ylioppilaskunta

text: OYY:n perustava kokous pidettiin 15. lokakuuta 1959.


title: Oulun yliopiston ylioppilaskunta

text: Ylintä päätösvaltaa OYY:ssa käyttää vaaleilla valittava 37-jäseninen edustajisto. Edustajisto valitaan syksyisin parittomina vuosina suhteellisilla vaaleilla. OYY:n sääntöjen mukaan edustajiston puheenjohtaja on myös ylioppilaskunnan puheenjohtaja. Edustajisto päättää ylioppilaskunnan toiminnan olennaisesta laajentamisesta tai supistamisesta, ylioppilaskunnan talousarviosta ja toimintasuunnitelmasta, vahvistaa tilinpäätöksen ja toimintakertomuksen, valitsee ylioppilaskunnan hallituksen ja edustajat muihin ylioppilasyhteisöjen hallituksiin sekä sihteerit. Edustajiston kokouksia saavat tulla seuraamaan kaikki ylioppilaskunnan jäsenet. Kokousajat löytyvät www-sivuilta, yliopiston inforuuduilta ja Oulun Ylioppilaslehdestä.


title: Oulun yliopiston ylioppilaskunta

text: Jokaisella edustajiston jäsenellä tai varajäsenellä, Oulun yliopiston ylioppilaskunnan (OYY) piirissä toimivalla yhteisöllä tai kahdellakymmenellä OYY:n jäsenellä on oikeus tehdä aloite edustajistolle. Aloite osoitetaan hallitukselle, joka antaa siitä lausunnon. Aloite käsitellään seuraavassa mahdollisessa edustajiston kokouksessa. Aloitteen tehneen yhteisön edustajalla tai aloitteen ensimmäisellä allekirjoittaneella on oikeus olla saapuvilla ja ottaa osaa keskusteluun hallituksen ja edustajiston kokouksessa. Tehdystä päätöksestä on ilmoitettava aloitteen tehneelle yhteisölle tai aloitteen ensimmäiselle allekirjoittaneelle.


title: Oulun yliopiston ylioppilaskunta

text: Hallinto- ja toimeenpanovaltaa ylioppilaskunnassa käyttää edustajiston asettama hallitus sekä hallituksen valvonnan alaisena valiokunnat, jaostot ja toimihenkilöt. Hallituksen tehtäviin kuuluu hoitaa ylioppilaskunnan taloutta, rahavaroja ja muuta omaisuutta talousarvion ja edustajiston päätösten mukaisesti yhdessä pääsihteerin kanssa. Hallitus myös valvoo ylioppilaskunnan etua ja ryhtyy kaikkiin niihin toimenpiteisiin, joita OYY:n etu vaatii. Hallitus tuo julki OYY:n kannan ja tarvittaessa antaa ohjeita ylioppilaskuntaa edustaville henkilöille. Jokainen OYY:n jäsen voi tehdä aloitteen hallitukselle. Tehdystä päätöksestä on ilmoitettava aloitteen ensimmäiselle allekirjoittaneelle.


title: Oulun yliopiston ylioppilaskunta

text: Hallitus valitaan kalenterivuodeksi kerrallaan edustajiston kokouksessa marras-joulukuussa ja siihen ovat vaalikelpoisia ylioppilaskunnan jäsenet.


title: Oulun yliopiston ylioppilaskunta

text: Edustajisto valitsee inspehtoriksi kahdeksi (aiemmin kolmeksi) kalenterivuodeksi jonkun Oulun yliopiston professoreista. Inspehtorin tehtävänä on toimia yhdyssiteenä Oulun yliopiston ja OYY:n välillä. Inspehtorilla on läsnäolo- ja puheoikeus kaikissa OYY:n toimielinten tilaisuuksissa ja kokouksissa.


title: Oulun yliopiston ylioppilaskunta

text:
Valiokuntien ja jaostojen kautta jokainen ylioppilaskunnan jäsen pääsee sanomaan mielipiteensä ja vaikuttamaan ylioppilaskunnan järjestämään toimintaan. Ylioppilaskunnassa toimivat seuraavat valiokunnat ja jaostot:
Koulutuspoliittinen valiokunta
Opiskelijan opintoihin liittyvät edunvalvonta-asiat niin yliopiston sisällä kuin valtakunnallisestikin.


title: Oulun yliopiston ylioppilaskunta

text:
Sosiaalipoliittinen valiokunta
Opiskelijan arkielämään liittyvä edunvalvonta asumisesta, tasa-arvosta ja bussilippualennuksista terveydenhoitoon ja opintotukeen.


title: Oulun yliopiston ylioppilaskunta

text:
Kulttuurijaosto
Ylioppilaskunnan vuosittaisten juhlien sisällön ideointi, kulttuuritapahtumien järjestäminen sekä opiskelijoiden edunvalvonta-asiat Oulun kaupungin kulttuuripalveluissa.


title: Oulun yliopiston ylioppilaskunta

text:
Ympäristöjaosto
Tutustuminen ympäristön kannalta keskeisiin toimijoihin Oulun seudulla, ympäristöaiheisten tapahtumien järjestäminen, ympäristötiedottaminen sekä opiskelijoiden edunvalvonta-asiat Oulun kaupungin ja ympäristön tilan suhteen.


title: Oulun yliopiston ylioppilaskunta

text:
KV-jaosto
Oulussa opiskelevien vaihto- ja tutkinto-opiskelijoiden edunvalvonta sekä yhteistyösuhteiden luominen muiden maiden ylioppilaskuntien kanssa.


title: Oulun yliopiston ylioppilaskunta

text:
ESN-OYY (Erasmus Student Network)
Linkki ylioppilaskunnan ja ulkomaalaisten vaihto-opiskelijoiden välillä; erilaisten vapaa-ajan tapahtumien järjestäminen suomalaisille ja ulkomaalaisille opiskelijoille.


title: Oulun yliopiston ylioppilaskunta

text: Ylioppilaskunnan palkkalistoilla toimii kymmenen henkilöä. Toimistosta vastaa kanslisti ja hallintosihteeri ja etu- ja palvelujärjestötyötä tekee neljä asiantuntijaa. Lisäksi Oulun Ylioppilaslehdessä työskentelee päätoimittaja.


title: Oulun yliopiston ylioppilaskunta

text: Ylioppilaskunnan tunnus on kolmesta tiedonjyvästä koostuva "Fiat Lux". Sen on suunnitellut arkkitehtiylioppilas Antti Rissanen vuonna 1962. OYY:n lippu, kunnia-, ansio- ja virkamerkit, standaari sekä myöhemmät logot perustuvat Fiat Luxiin, ja useimmat niistäkin ovat Rissasen suunnittelemia. OYY:n tunnus poikkeaa monen muun ylioppilaskunnan tunnuksesta, kun se ei ole lyyramainen eikä sisällä soihtua.


title: Oulun yliopiston ylioppilaskunta

text: OYY:n tunnus löytyy myös Oulun yliopiston rehtorinkäätyjen selkäpuolelta.


title: Oulun yliopiston ylioppilaskunta

text:
"Symboloikoon ylioppilaskunnan tunnus, joka näissä rehtorin käädyissä riippuu rehtorin selän takana vastapainona sitä, että Oulun yliopistossa ylioppilaskunta aina on rehtorinsa takana häntä tukemassa, mutta samalla sinä nuorekkaana vastapainona, joka estää rehtoria ja yliopistoa uppoamasta byrokratiaan ja jäykistyneiden asenteiden suohon",
julisti väistyvä rehtori Erkki Koiso-Kanttila, kun käädyt siirtyivät Suomen yliopistolaitoksen historian nuorimman rehtorin, Markku Mannerkosken harteille syksyllä 1968.


title: Oulun yliopiston ylioppilaskunta

text: OYY voi hallituksen esityksestä edustajiston päätöksellä kutsua kunniajäseneksi henkilön, joka on huomattavasti edistänyt OYY:n päämääriä tai on muuten ansioitunut. OYY:n kunniajäseniksi on kutsuttu 13 henkilöä, joista kaksi on naisia.


title: Espanjan inkvisitio

text: Espanjan inkvisitio oli katolinen tutkinta- ja tuomiolaitos, jonka perustivat vuonna 1478 Isabella ja Ferdinand Kastiliassa. Inkvisition tuomiovalta ulottui vain Espanjan kristittyihin, mikä maurien ja juutalaisten karkottamisen jälkeen tarkoitti kuitenkin käytännössä kaikkia espanjalaisia. Espanjan inkvisitio lopetettiin Napoleonin vallan aikana 1808–1812, mutta se perustettiin uudelleen Ferdinand VII:n palattua valtaistuimelle. Se lopetettiin 1834. Inkvisitio otettiin käyttöön myös Meksikossa, ja se jatkoi toimintaansa Meksikon itsenäistymiseen saakka.


title: Espanjan inkvisitio

text: Inkvisitio teki muun muassa käännynnäisten ("conversos") muslimien ja juutalaisten käsittelyä.Inkvisitio pyrki varmistamaan "veren puhtautta" ("limpieza de sangre") käännynnäisten joukossa. Nämä toimet ja julkiset rankaisemiset (autodafee) saivat varsin synkän maineen. Huonoa mainetta selittää osin Englannin protestanttien 1500-luvulla levittämä propaganda. Portugali toteutti samanlaisia uskonnollisia tutkimuksia merentakaisissa siirtokunnissaan, etenkin Goassa, jossa katolilaisuuden ja hindulaisuuden synkretismi kitkettiin pois.


title: Espanjan inkvisitio

text: Myöhemmät tutkimukset ja Vatikaanin arkistot paljastavat, että Espanjan inkvisitio ei ollut niin raaka kuin sen maine on antanut ymmärtää. Tuomiot olivat huomattavasti lievempiä kuin maallisissa inkvisitioissa. Syytökset tutkittiin tarkkaan, sillä inkvisitio oli tietoinen mahdollisista perättömistä ilmiannoista. Useasti syytetylle tuomittiin katumusharjoituksia ja vain harvoin päädyttiin roviolle. Vatikaanin teettämän ja vuonna 2004 julkaistun tutkimuksen mukaan Espanjan inkivisition tutkimista ihmisistä 1,8 % teloitettiin. BBC julkaisi jo kymmenen vuotta aiemmin Timewatch -sarjassaan aihetta käsitelleen dokumentin nimellä "The Myth of the Spanish Inquisition", joka käsitteli Espanjan inkvisition huonon maineen syntymistä.


title: Jatzofrenia

text: Jatzofrenia oli Yleisradion uutta ja sähköistä jazz-musiikkia esittelevä radio-ohjelma. Sitä toimittivat Markus "DJ Markka" Partanen ja DJ Bunuel.


title: Jatzofrenia

text: Ohjelmaa lähetettiin vuodesta 1995, alun perin Radiomafiassa, vuosina 2003–2006 YleQ:ssa ja loppuvaiheessa Yle Radio 1 -kanavalla.


title: Jatzofrenia

text: "Jatzofrenia" lähetettiin sunnuntai-iltaisin klo 21–22. Vuoden 2014 alusta "Jatzofrenia", maanantai-illan "Jazzradio" ja perjantain "Svengaava iltapäivä" korvautuivat Yle Radio 1:n sunnuntai-iltojen kolmituntisella (klo 19–22) "Jazzklubi"-ohjelmakokonaisuudella.


title: Mujejärven virkistys- ja retkeilyalue

text:
Mujejärven virkistys- ja retkeilyalue on Nurmeksen pohjoisosassa, Pohjois-Karjalassa. Se on Metsähallituksen hallinnassa oleva alue Mujejärven kylän kaakkoispuolella, Kuhmontien itäpuolella. Virkistysalueen laajuus on n. 20 km². Alueen ydin on Mujejärvi ja järvi kuuluu Saramojoen vesistöalueeseen.
Mujejärven alueelle pääsee Uuronrotkon, Peurakankaan, Hiltuslahden tai Talvilahden pysäköintialueilta. Tammikämpälle on myös yhteys Saramon jotos -reitiltä. Alueelle pääsee usealta suunnalta pysäköintipaikoille metsäteitä pitkin. Itärannalle Hiltuslahden pysäköintialueelle pääsee autolla kaakosta Murtovaaran kautta. Alueella on merkittyjä reittejä yhteensä 30 km. Yksi käytetyimmistä retkeilyreiteistä lähtee Kuhmontien varresta Mujejärven vanhalta koululta ja seuraa Uuronrotkoa, jonka jälkeen kulkee Mujejärven etelärantaa pitkin itään. Suo- ja kosteikkoalueilla on kulkijoille pitkospuut. Alueella on lisäksi useita laavuja ja tulentekopaikkoja sekä Villin Pohjolan Tetrijärven vuokrakämppä.


title: Mujejärven virkistys- ja retkeilyalue

text: Autiotupa, joka on toiminut ennen uittokämppänä sijaitsee Mujejärven etelärannalla 2 km:n päässä Peurakankaan pysäköintialueelta. Kolkonjoki, jonka yli on silta, laskee Mujejärvestä kämpän vierestä. Tammikämppä on retkeilyreitti Saramon jotoksen varrella. Autiotupa on kunnostettu vuonna 1992. Pihapiirissä on kuivakäymälä ja tulentekopaikka sekä kaivo.


title: Mujejärven virkistys- ja retkeilyalue

text: Mujejärven alueen luonto on hyvin monipuolista. Ympäristö koostuu isommista ja pienemmistä vesistöistä, joita ovat järvet, joet ja lammet, soista, joista osa on vielä luonnontilaisia sekä vanhoista metsistä ja luonnontilaisten harjualueiden muodostamasta kokonaisuudesta. Alueen järvet ja lammet ovat tummavetisiä. Järvien rantoja suojaavat varttuneet metsät ja suureksi osaksi luonnontilaiset, pienehköt suot. Tyypillisiä varsinaiselle Mujejärvelle ovat lukuisat esiintyöntyvät kivikkoiset karit. Järvien lisäksi retkeilyalueen luontoa hallitsevat vanhat metsät. Metsät ovat sekä vanhoja kuusikoita että männiköitä. Syvän Uuronrotko-alueen länsiosassa on neljän kilometrin pituinen, kapea ja paikoin jyrkkäseinäinen rotkolaakso. Rotkon pohjalla on suota sekä pieniä lampia.


title: Mujejärven virkistys- ja retkeilyalue

text: Alueella on kolme suurempaa järveä: karu Mujejärvi, korkeus 197,1 mpy., Ylä- ja Ala-Sammaljärvi sekä Tetrijärvi. Järvet kuuluvat Saramojoen vesistöön ja laskevat Mujejärven kautta Kolkonjokeen. Alueen järvien rannat ovat säilyneet melkein rakentamattomina.


title: Mujejärven virkistys- ja retkeilyalue

text: Harjusärkät. tuovat monipuolisuutta alueen luontoon. Hiltuskankaan, Kukonsärkän ja Kalmoniemen alueet edustavat luonnontilaista, geologisesti, maisemallisesti ja biologisesti arvokasta harjumaisemaa. Mujejärven länsipuolinen harju ja harjukangas työntyy Mujejärveen Kalmoniemenä, jossa on vanha ortodoksinen kalmisto. Niemeä käytettiin ennen vainajien välihautauspaikkana. Kaukana olevaan kirkkomaahan vainajat vietiin sopivimmilla kulkukeleillä. Niemeltä avautuu kauniit järvinäkymät ja siellä on hiekkarantoja. Harjun päällä on useita jääkauden muovaamia suppia. Mujejärven itäpuolella on Kukonsärkän harju. Se on kapea ja jyrkkärinteinen ja laajenee itäpäästään Hiltuskankaaksi, jossa on myös paljon suppia. Alue ja viereinen majavien asuttama joki on ollut luonnonhoitometsänä.


title: Mujejärven virkistys- ja retkeilyalue

text: Uuronrotko on 4 km pitkä rotko, kaakko-luode -suuntainen kallioperän ruhjelaakso, joka ulottuu Mujejärveltä Nurmes – Kuhmo -tielle. Rotkon pohjalla on suota ja pieniä lampia. Rotko leviää eteläpäästään Peurankankaksi. Rotkon pohjalla kulkee retkeilypolku, jonka varressa on laavu ja tulentekopaikka. Laakson pohja on soistunut, ja siellä on lukuisia pieniä lampia. Rinteet ovat monin paikoin jyrkänteiset ja rinnemetsät ovat varsin iäkkäitä. Uuronrotko on geologisesti, maisemallisesti ja biologisesti merkittävä alue.


title: Mujejärven virkistys- ja retkeilyalue

text: Mujejärven pohjoisrannalla on Pulkkilan erämaatila. Se on perustettu 1642. Rakennuksia ovat hirsinen päärakennus, sauna, navetta ja aittoja. Lähellä on myös autioitunut Sammalen tila, jonka kiukaan alta löytyi 1700-luvulta peräisin oleva rahakätkö


title: Mujejärven virkistys- ja retkeilyalue

text: Mujejärvi kuuluu Natura-alueisiin. Sen kokonaispinta-ala on 23,3 km². Kokonaisuudessaan Mujejärven alue on vahvistetussa seutukaavassa varattu valtakunnalliseksi ulkoilu- ja retkeilyalueeksi. Mujejärvi lähiympäristöineen kuuluu rantojensuojeluohjelmaan, Uuronrotkon alue taas vanhojen metsien suojeluohjelmaan.


title: Mujejärven virkistys- ja retkeilyalue

text: Mujejärven asumattomat seudut ovat monien erämaaeläinten reviirinä. Siellä on kaikkia suurpetoja: karhuja, susia, ilveksiä ja ahmoja. Susi on myös pesinyt alueella. Metsäpeura on harvinaisuus, joita on alettu tavata Mujejärven alueella. Kotka on pesinyt vuosia alueella. Mujejärven ympäristön joissa ja puroissa elää saukkoja ja niissä voi nähdä majavan pesiä ja patoja. Järven tyyppilaji on myös karujen vesien kuikka, jonka lisäksi alueella pesii laulujoutsen.


title: Georges Berger

text: Georges Berger (14. syyskuuta 1918, Molenbeek Saint-Jean – 23. elokuuta 1967, Nürburgring) oli belgialainen kilpa-autoilija. Hän osallistui Formula 1 -sarjaan kausilla 1953 ja 1954 ja osallistui kahteen Grand Prix -kilpailuun. Näissä kilpailussa hän ajoi Gordini-autoa yksityisesti. Berger keskeytti molemmissa kilpailuissa, eikä savuttanut F1-urallaan näin ollen yhtään MM-pistettä.


title: Georges Berger

text: Berger kuoli Porsche 911 -autolla sattuneessa onnettomuudessa "Marathon de la Route" -kilpailussa Nürburgringin radalla vuonna 23. elokuuta 1967.


title: Luettelo Viron merivoimien aluksista

text: Luettelo Viron merivoimien aluksista jakautuu kahteen osaan, joista ensimmäisessä osiossa listataan palveluksessa olevat ja toisessa laivastossa 1918-1940 palvelleet ja vuoden 1991 jälkeen palveluksesta poistetut alukset.Viron merivoimissa palveli vuosina 1918-1940 yli 120 alusta ja vuosina 1991-2006 on merivoimien aluksista seitsemän poistettu palveluksesta.


title: Martin Lichtenstein

text: Martin Heinrich Karl Lichtenstein (10. tammikuuta 1780 Hampuri – 2. syyskuuta 1857 Itämeri) oli saksalainen lääkäri, eläintieteilijä ja tutkimusmatkailija.


title: Martin Lichtenstein

text: Hänen isänsä oli Anton August Heinrich Lichtenstein, eläintieteilijä Hampurista.


title: Martin Lichtenstein

text: Lichtenstein opiskeli lääketiedettä Jenassa ja hänet Helmstedtissä ja promovoitiin 1802. Vuosina 1802–1806 Martin Lichtenstein matkusti ja opiskeli luonnontieteitä eteläisessä Afrikassa. Hän toimi myös Hyväntoivonniemen kuvernöörin henkilääkärinä ja kirurgina Hollannin armeijassa. Palattuaan Saksaan hän asui Braunschweigissa, Göttingenissä ja Jenassa. 1810 hän julkaisi matkakirjan "Reisen im südlichen Afrika". Hänet palkittiin Eläintieteen professuurilla Berliinin yliopistossa 1811. Berliinin eläintieteellisen museon johtajaksi hänet valittiin 1813 ja hän toimi tässä virassa vuoteen 1857 eli kuolemaansa saakka.


title: Martin Lichtenstein

text: Vuonna 1841 Lichtenstein oli vastuussa Berliinin eläintarhan (Zoologischer Garten Berlin) perustamisesta pyytäessään Preussin kuningasta Fredrik Vilhelm IV:tä lahjoittamaan maa-alueen eläintarhaa varten.


title: Martin Lichtenstein

text: Martin Lichtenstein kuvaili ja nimesi suohyypän ja valko-otsalepinkäisen vuonna 1823.


title: Niterói

text: Niterói on kaupunki Rio de Janeiron osavaltiossa Kaakkois-Brasiliassa. Kaupungin asukasluku on 487 562 (2010) ja pinta-ala 407,1 km².


title: Niterói

text: Niterói on jaettu kahteentoista alueeseen. Alueet jakautuu vielä 48 kaupunginosaan.


title: Miehen työ

text: Miehen työ on Aleksi Salmenperän ohjaama draamaelokuva, joka sai ensi-iltansa 23. helmikuuta 2007. Elokuvan pääosissa näyttelevät Tommi Korpela, Jani Volanen, Maria Heiskanen ja Stan Saanila.


title: Miehen työ

text:
Vähävarainen Juha irtisanotaan työstään betonitehtaalla. Hän ei kerro tästä masennuslääkkeitä syövälle vaimolleen vaan herää ja lähtee edelleen joka aamu "töihin" syrjäiselle huoltoasemalle. Juha päättää ruveta tekemään remonttihommia perheensä elättämiseksi. Hän laittaa huoltamon seinään remonttimies-ilmoituksen ja hankkii vanhalta työpaikaltaan kaverinsa Jampan avustuksella työkalut. Ensimmäisellä keikalla tuntematon nainen pyytää Juhaa kampaamaan naisen hiuksia alastomana reilua rahallista korvausta vastaan. Juha hyväksyy tarjouksen, jättää kaverinsa Jampan avustuksella ilmoituksen netissä olevaan seuranhakupalveluun ja saa lisää asiakkaita. Juhan ja hänen perheensä läheinen ystävä, taksikuski Olli, alkaa kyyditä Juhaa keikoille. Lopulta työ alkaa vaatia veronsa eikä salaisuutta ole mahdollista piilottaa loputtomiin.
Elokuva sai ensi-iltansa 12 kopion voimin ja ensimmäisenä viikonloppunaan se keräsi katsojia 6 673. Elokuva oli ensi-iltaviikonloppunsa kolmanneksi katsotuin elokuva Suomessa.


title: Miehen työ

text: "Miehen työ" keräsi kaikkiaan 11 Jussi-ehdokkuutta, muun muassa sarjoissa paras elokuva, ohjaus (Salmenperä), miespääosa (Korpela) miessivuosa (Volanen) ja käsikirjoitus (Salmenperä), joista se voitti parhaan miessivuosan ja parhaan miespääosan palkinnot.


title: Aleksi Salmenperä

text: Aleksi Salmenperä (s. 1973 Helsinki) on suomalainen Jussi-palkittu elokuvaohjaaja. Hän valmistui Taideteollisen korkeakoulun elokuvataiteen osastolta ohjaajaksi vuonna 2003.


title: Aleksi Salmenperä

text: Salmenperän ensimmäinen pitkä elokuva "Lapsia ja aikuisia" (2004) sai seitsemän Jussi-ehdokkuutta ja valittiin Suomen Oscar-ehdokkaaksi. Lyhytelokuva "Onnenpeli 2001" (2001) sai Jameson Short Film Award -palkinnon kaikkien aikojen ensimmäisenä suomalaisena, ja lyhytelokuva "Rajatapaus" (1998) palkittiin Vuoden lupauksena Tampereen elokuvajuhlilla. Salmenperän ohjaama ja käsikirjoittama toinen kokopitkä elokuva "Miehen työ" tuli ensi-iltaan helmikuussa 2007, ja valittiin syyskuussa jo toiseksi saman ohjaajan Oscar-ehdokkaaksi. Suomen Elokuvaohjaajaliitto valitsi Salmenperän vuoden elokuvaohjaajaksi 2007. Hänen ohjaamansa elokuva "Paha perhe" voitti pääpalkinnon Cinema Tous Ecrans -elokuvafestivaalilla Genevessä 2010. Vuonna 2016 Salmenperä palkittiin parhaan ohjauksen Jussilla elokuvastaan "Häiriötekijä". Elokuussa 2016 Salmenperälle myönnettiin valtion viisivuotinen elokuva-alan taiteilija-apuraha.


title: Aleksi Salmenperä

text: Salmenperä on ollut ohjaamassa televisiosarjoja "Uudisraivaaja" (2005), "Tie Eedeniin" (2003) ja "Helsingin herra" (2012). Salmenperä on ollut myös mukana Stella Polaris -improvisaatioryhmässä: ohjaajana, käsikirjoittajana ja näyttelijänä "Vapaa pudotus" -tv-sarjassa (2002) ja näyttelijänä elokuvassa "Kukkia ja sidontaa" (2004).


title: Aleksi Salmenperä

text: Salmenperä asuu perheineen Karkkilassa. Hänen vaimonsa on käsikirjoittaja ja dokumenttiohjaaja Mia Halme.


title: Tugan Sohiev

text: Tugan Sohiev (s. 1977 Vladikavkaz, Ossetia) on venäläinen kapellimestari, joka on nopeasti luonut kansainvälistä uraa. Sohiev sai koulutuksensa Pietarin konservatoriossa Ilja Musinin ja Leonid Kortšmarin oppilaana ja tämän kuoleman jälkeen opiskeli jonkin aikaa Juri Temirkanovin johdolla. Vuonna 2000 Sohiev teki läpimurron voittamalla Prokofjev-kapellimestarikilpailun Pietarissa.


title: Tugan Sohiev

text: Sohiev nimitettiin kilpailun jälkeen Venäjän valtionorkesterin ylikapellimestariksi ja Pohjois-Ossetian filharmonikoiden taiteelliseksi johtajaksi, jossa virassa hän toimi vuoteen 2003 asti. Vuonna 2001 Sohiev johti ensi kerran Kirovin oopperassa teoksen "Matka Reimsiin". Metropolitan-oopperassa hän debytoi 2003 "Jevgeni Oneginilla". Britannian debyytti tapahtui 2002 Walesin kansallisoopperassa "La Bohèmella". Vuonna 2003 Sohiev valittiin Walesin kansallisoopperan ylikapellimestariksi, mutta hän erosi tehtävästä jo vuotta myöhemmin stressiin vedoten. Nykyisin hän on Toulousen Theatre du Capitolen orkesterin päävierailija ja taiteellinen neuvonantaja.


title: Tugan Sohiev

text: Sohiev on johtanut BBC:n filharmonista orkesteria, Birminghamin kaupungin sinfoniaorkesteria, Concertgebouw-orkesteria ja Frankfurtin radion sinfoniaorkesteria. Suomessa hän johti lokakuussa 2007 Radion sinfoniaorkesteria. Sohievin ensimmäinen levytys Theatre du Capitolen orkesterin kanssa sisälsi Pjotr Tšaikovskin neljännen sinfonian ja Modest Musorgskin "Näyttelykuvia".


title: Live at Wembley ’86

text: Live at Wembley '86 (myös nimellä Live At Wembley Stadium) on brittiläisen Queen-yhtyeen vuonna 1992 julkaistu konserttitaltiointi. Konsertti järjestettiin kahtena peräkkäisenä iltana 11. – 12. heinäkuuta 1986 Lontoon Wembley-stadionilla, taltiointi on jälkimmäiseltä illalta. Konsertti oli osa A Kind of Magic -albumin julkaisua seurannutta "Magic Tour" -kiertuetta. Myös konserttitaltiointi Live Magic kuului "Magic Tour" -kiertueeseen. Wembleyn konsertti on julkaistu myös DVD-levynä. Live at Wembley on nauhoitettu kokonaan yhdestä konsertista, kun taas yhtyeen kaksi aiempaa konserttitaltiointia Live Killers ja Live Magic on koottu useista eri konserteista. Albumi julkaistiin postuumisti yhtyeen keulahahmon Freddie Mercuryn kuoleman jälkeen.


title: Live at Wembley ’86

text: Vuonna 2003 Yhdysvalloissa julkaistu CD sisältää myös neljä bonuskappaletta:


title: Live at Wembley ’86

text: Kappaleiden "We Will Rock You" ja "We Are The Champions" konserttiversiot sekä alkuperäisversiot julkaistiin singlenä Euroopassa. Wembleyn konsertti julkaistiin videomuodossa VHS-kasettina Britanniassa, Yhdysvalloissa ja Japanissa sekä laserlevyllä Japanissa jo vuonna 1990, kaksi vuotta ennen äänilevyn julkaisua. Albumi julkaistiin 26. toukokuuta 1992 Britanniassa ja Yhdysvalloissa tupla-LP:nä, tupla-kasettina ja tupla-CD:nä. Vuonna 2003 julkaistiin Yhdysvalloissa ja Euroopassa äänenlaadulta parannettu CD-levy, joka sisälsi myös neljä bonuskappaletta sekä pitkän version "Tutti Frutti" -kappaleesta. Saman vuonna julkaistiin myös DVD-levy konsertista . Vuonna 2004 CD-levy julkaistiin uudelleen Japanissa.


title: Stoneage (albumi)

text:
Stoneage on keravalaisen metalliyhtye Stonen kokoelmalevy, joka julkaistiin vuonna 1998. Levyn tuottivat Mikko Karmila ja Stone.
Stoneage 2.0 julkaistiin 5. marraskuuta 2008 niin ikään levymerkillä Johanna Kustannus. Painos sisältää bonuskappaleena cover-version Black Sabbathin kappaleesta ”Symptom of the Universe”.


title: Uusipaavalniemi

text: Uusipaavalniemi on seuraavien tunnettujen henkilöiden sukunimi:


title: Lee Strasberg

text: Lee Strasberg (alk. Israel Strassberg 17. marraskuuta 1901 Budzanów, Itävalta-Unkari – 17. helmikuuta 1982 New York) oli yhdysvaltalainen teatteriohjaaja, näyttelijä ja tuottaja. Hän myös opetti näyttelemistä.


title: Lee Strasberg

text: Strasberg syntyi Budzanówissa, entisessä Itävalta-Unkarissa, joka on nykyisin Budaniv Ukrainassa. Strasbergin vanhemmat olivat Ida ja Baruch Meyer Strassberg.


title: Lee Strasberg

text: Strasberg oli naimisissa toisen vaimonsa, näyttelijä ja teatteriopettaja Paula Strasbergin kanssa vuodesta 1934 tämän kuolemaan vuoteen 1966. Heillä on kaksi lasta, näyttelijä Susan Strasberg ja näyttelijätyön opettaja John Strasberg. Lee Strasbergin kolmas vaimo oli Anna Mizrahi, sefardijuutalainen, joka oli syntynyt Venezuelassa ja oli hänen kahden nuorimman lapsensa Davidin ja Adamin äiti.


title: Lee Strasberg

text: Lee Strasberg kuoli sydänkohtaukseen New Yorkissa 80-vuotiaana. Hän teki vanhimmat lapsensa ja ainoan lapsenlapsensa perinnöttömiksi.


title: Lee Strasberg

text: Strasberg oli vuonna 1931 perustamassa teatteriseuruetta nimeltä Group Theatre, johon kuului kuuluisia näyttelijöitä kuten Elia Kazan, John Garfield, Stella Adler, Sanford Meisner, Franchot Tone ja Robert Lewis. Strasberg hylkäsi teatterin vuonna 1935, koska hänen näkemyksensä näyttelemisestä poikkesivat muiden ajatuksista. Erityisesti ristiriitoja oli Stella Adlerin kanssa, joka myöhemmin kävi venäläisen kouluttajamestarin Konstantin Stanislavskin opissa. Stanislavski kertoi hylänneensä ajatukset, jotka olivat vaikuttaneet Strasbergiin. Strasberg sai Yhdysvaltojen kansalaisuuden 1936. Vuonna 1949 hän aloitti pitkän uransa Actors Studiossa New Yorkissa. Kahdessa vuodessa hänestä tuli sen taiteellinen johtaja, ja tuon tunnetun oppilaitoksen maine vain kasvoi. Hänen oppilaitaan olivat muiden muassa Geraldine Page, Paul Newman, Al Pacino, Kim Stanley, Marilyn Monroe, Jane Fonda, James Dean, Dustin Hoffman, Eli Wallach, Eva Marie Saint, Robert DeNiro, Jill Clayburgh, Ellen Burstyn ja Steve McQueen.


title: Lee Strasberg

text: Vuonna 1966 hän perusti ”Actors Studio Westin” Los Angelesiin, ja vuonna 1969 hän perusti Lee Strasberg Theatre and Film Instituten New Yorkiin ja Los Angelesiin.


title: Lee Strasberg

text: Strasberg astui itse harvoin kameran eteen: hän esiintyi vain seitsemässä elokuvassa. Hänen tunnetuin roolinsa oli Hyman Roth elokuvassa "Kummisetä osa II", jossa Strasberg esittää vanhenevaa juutalaista järjestäytyneen rikollisuuden jäsentä, joka on muuttanut Miamiin ja hallitsee sieltä rikollisten bisnestä Kuubassa. Strasberg sai roolistaan Oscar-ehdokkuuden.


title: Lee Strasberg

text: Monet pitävät Strasbergia amerikkalaisen metodinäyttelemisen alkuunpanijana. Hän oli eläessään monien näyttelijäsukupolvien innoittaja ja säilyi legendana tulevillekin sukupolville. Nykyajan teatteriteoriaa hallitsee kuitenkin yksinkertaisempi, vähemmän itsekeskeinen näyttelemismetodi, josta esimerkkejä ovat Sanford Meisner ja David Mamet.


title: Lee Strasberg

text: Marilyn Monroe oli Strasbergin oppilas, ja Strasberg auttoi häntä koko tämän elinajan.


title: Lee Strasberg

text: Strasbergin tytär Susan on kirjoittanut kaksi menestyskirjaa, joista ensimmäinen oli "Marilyn and Me: sisters, rivals, friends" (ilmestyi Leen kuoleman jälkeen, ja julkaisun syynä on saattanut olla juuri perinnöttömäksi jääminen), jossa hän kuvaa suhdettaan ”korvikesisareensa”, ja toinen oli "Bittersweet". Monroe oli 29-vuotias tullessaan Strasbergin lempioppilaaksi. Kahdeksan vuotta valkokankaan jumalatar oli kunnianhimoisen näyttelijän Susan Strasbergin sisarellinen ystävä ja kotikilpailija; Susan Strasberg oli vasta 17-vuotias heidän tutustuessaan. Susan jakoi jonkin aikaa huoneensa kadehtimansa tunkeilijan kanssa, joka oli hänen isänsä huolehtivaisen imartelun kohde. Kirjassaan Susan vuoroin ihailee, vuoroin paljastaa pettymyksensä Monroeen. Susan kuvailee kuinka Monroe piirsi, kirjoitti runoja ja tunsi myötätuntoa heikompiosaisia kohtaan silloin, kun ei potenut masennuksen aiheuttamaa unettomuutta tai lääkkeistä johtuvia vainoharhoja. Käännyttyään juutalaiseksi avioiduttuaan Arthur Millerin kanssa hän ripotteli puheeseensa jiddiš-ilmaisuja.


title: Lee Strasberg

text: Testamentissaan Monroe antoi Strasbergille määräysvallan 75 prosenttiin jäämistöstään, mihin sisältyivät oikeudet hänen kuviinsa kiitokseksi opetuksesta ja ystävällisyydestä sekä ennen Monroen tähteyttä että hänen noustuaan tähdeksi. Testamentissaan Monroe ilmaisee halunsa, että Strasberg, tai jos tämä kuolee ennen häntä, hänen testamenttinsa toimeenpanija, "antaa niitä ystävilleni, työtovereilleni ja niille, jotka ovat minulle läheisiä".


title: Lee Strasberg

text: Strasberg siirsi oikeudet leskelleen, kolmannelle vaimolleen Annalle, joka ei tavannut Monroeta mutta jolla on hänen omaisuutensa hallinnassaan. Se tuottaa yhä miljoonia dollareita lisenssimaksuina aina, kun joku mainostaja tai valmistaja käyttää Monroen kuvaa.


title: Lee Strasberg

text: Anna lupasi olla myymättä Monroen henkilökohtaisia tavaroita voitettuaan oikeudenkäynnin Odyssey Auctionsia vastaan 1994 halutessaan estää niiden esineiden myynnin, joita Strasberg ei suostunut luovuttamaan Monroen entiselle managerille Inez Melsonille. Lokakuussa 1999 Christie’s kuitenkin myi huutokaupassa suuren määrän Monroen henkilökohtaista omaisuutta. Myynti tuotti 13,4 miljoonaa dollaria. Julien's järjesti toisen huutokaupan Monroen henkilökohtaisista tavaroista vuonna 2005.


title: Shannon

text: Shannon () on Irlannin pisin joki, joka erottaa läntisen Irlannin saaren etelä- ja itäosasta. Shannon on ollut tärkeä vesiväylä antiikin ajoista lähtien. Sen kartoitti ensimmäisenä ensimmäisenä Klaudios Ptolemaios. 380 kilometriä pitkä joki on koko Britteinsaarten pisin. Joki virtaa pääosin etelään Lag na Sionnasta Cavanin kreivikunnassa ennen kuin kääntyy länteen ja laskee Atlanttiin 113-kilometrisen estuaarin läpi. Limerickin kaupunki sijaitsee paikalla, jossa jokivesi kohtaa estuaariveden. Ainoastaan Limerickin itäpuolella vuorovesi ei vaikuta jokeen.


title: Shannon

text: Shannonin lähde on Cuilcaghvuorella Cavanin ja Fermanaghin kreivikuntien rajalla Pohjois-Irlannissa, josta se virtaa Shannon Caven läpi ja nousee Lag na Sionnaan Cavanin kreivikunnassa. Joki virtaa yhdentoista Irlannin kreivikunnan läpi, kun kaikkiaan Irlannissa on 32 kreivikuntaa. Shannonin varrella olevia järviä on muun muassa Lough Allen, Lough Ree ja Lough Derg. Shannonin sivujokiin lukeutuvat Inny, Suck ja Brosna.


title: Shannon

text: Shannonista on kanavayhteys Dubliniin. Se on myös yhdistetty Ernejokeen laivaväylän kautta.


title: Shannon

text: Shannonin varrella ovat muun muassa Dowra, Carrick-on-Shannon, Roosky, Tarmonbarry, Athlone, Shannonbridge, Banagher, Meelick, Portumna, Mountshannon, Dromineer, Killaloe/Ballina, O'Briensbridge/Montpelier, Castleconnell ja Limerick. Shannonin estuaarin alueella sijaitsee myös Shannon, Ballynacally, Killadysert, Foynes, Loghill, Labasheeda, Glin, Knock, Tarbert, Killimer, Kilrush, Moyasta, Carrigaholt ja Beal.


title: Shannon

text: Joki syntyi viime jääkauden jälkeen noin 10 000 vuotta sitten. Viikingit asuttivat aluetta 900-luvulla ja käyttivät jokea ryöstääkseen rikkaita luostareita sisämaassa. Vuonna 937 Limerickin viikingit ottivat yhteen dublinilaisten viikinkien kanssa ja hävisivät.


title: Shannon

text: 1600-luvulla Irlannin sotaretken aikana Shannonilla oli tärkeä asema sotilaallisesti, koska se muodosti rajan idän ja lännen välille. Yhdentoista vuoden sodan aikana 1641-1653 irlantilaiset perääntyivät Shannonin taakse vuonna 1650 ja taistelivat sieltä käsin vielä kaksi vuotta Englannin parlamentaarista armeijaa vastaan. Suunnitellessaan maan asuttamista ja viljelemistä Irlannin valloittamisen jälkeen Oliver Cromwell käski jäljellä olevia irlantilaisia maanomistajia "painumaan joko helvettiin tai Connaughtiin" ("Hell or Connaught") pakottaen heidät muuttamaan tai kuolemaan.


title: Shannon

text: Jakobiittikapinan aikana (1689-1691) jakobiitit perääntyivät Shannonin taakse Boynen tappionsa jälkeen 1690. Athlonen ja Limerickin kaupungit, jotka hallitsivat siltoja joen yli, joutuivat kokemaan monia verisiä piirityksiä.


title: Shannon

text: Vuonna 1916 Pääsiäiskapinan johtajat suunnittelivat joukkojensa sijoittamista länteen pitämään "Shannonin-linjan". Kapinalliset eivät kuitenkaan olleet tarpeeksi hyvin varustautuneita tai valmistautuneita toteuttamaan niin kunnianhimoista suunnitelmaa.


title: Shannon

text: Shannonin alkulähde on joen pituudesta huolimatta vain 76 metriä merenpinnan yläpuolella, joten joki on helposti purjehduskelpoinen eikä siinä ole kuin muutama sulku. Yksi suluista on ESB:n (irlantilainen sähköyhtiö) omistuksessa oleva vesivoimala Ardnacrushassa.


title: Shannon

text: Kuljetustoimintaa kehitettiin laajamittaisesti 1980-luvulla yli 2,5 miljardilla eurolla. Sillä rahalla rakennettiin muun muassa tankkeriterminaali Foynesin ja öljylaituri Shannonin lentokentälle. Vuonna 1982 suuri alumiinin erottelulaitos rakennettiin Aughinishiin. Nykyään kauppalaivat tuovat 60 000 tonnia bauksiittia Länsi-Afrikan kaivoksilta erottelulaitokseen, jossa bauksiitista erotellaan alumiini. Erottelun jälkeen se kuljetetaan Kanadaan, jossa se jalostetaan lopulliseen muotoonsa. Vuonna 1985 Moneypointiin avattiin valtava hiilivoimala.


title: Rami Räikkönen

text: Rami Räikkönen (s. 14. joulukuuta 1977) on suomalainen rata-autoilija ja rallikuski. Hän ajoi kartingia vuosina 1986–1998 voittaen Venäjän mestaruuden talvikartingissa vuonna 1998. Räikkönen on ajanut Mini 1000 Cup -sarjaa Morris Minillä vuosina 1996–2006 voittaen cup-mestaruuden vuonna 2006 . Hän on ajanut myös rallia vuodesta 2000 lähtien osallistumalla N-ryhmän Honda Integralla muun muassa Hankiralliin ja Jyväskylän Neste Ralliin. Hän voitti nuorten SM-hopeaa vuonna 2003. Kaudella 2007 Räikkönen osallistui Suomen F3-sarjaan Anssi Kelan tallikaverina. Hän oli sarjan pisteissä kolmas.


title: Rami Räikkönen

text: Rami Räikkönen on Formula 1-sarjan maailmanmestarin Kimi Räikkösen isoveli. Ammatiltaan Räikkönen on toiminnanjohtaja.


title: Mujejärvi (Nurmes)

text: Mujejärvi on kylä Nurmeksessa, Pohjois-Karjalassa. Se sijaitsee Nurmeksen pohjoiskolkassa, Kuhmon tien varrella, lähellä Kuhmon rajaa. Se on vaara-asutusalue, ja kylän talot sijaitsevat vaaroilla. Kylä kuuluu Nurmeksen ns. itäisin kaskikyliin ja Erä-Nurmekseen. Se on myös yksi Korpikylien tien autoretkeilyreitin kyläkohteista. Mujejärvelle muuttivat ensimmäiset asukkaat 1600-luvulla. Silloin harjoitettiin kaskenpolttoa. Vähitellen Mujejärven ympäristöön ja Kujankiin vakiintui kahdeksan talon hajanainen kylä, jossa ihmiset saivat elantonsa luontaistaloudesta; kaskenpolton ohella muutaman hehtaarin peltotilkuista, karjanpidosta sekä metsästyksestä ja kalastuksesta.


title: Mujejärvi (Nurmes)

text: Kun Mujejärven halki rakennettiin 1880-luvun alussa tie, joka yhdisti Nurmeksen ja Kuhmon kirkonkylät, pääsi kylän kehitys vauhtiin. Puutavarayhtiöt laajensivat hakkuut kauas Maanselän reunoille, ja Mujejärven talolliset saivat runsaasti metsä- ja uittotöitä. Kansakoulu alkoi toimia 1900-luvun vaihteessa. Vaarojen asuttaminen eteni voimakkaasti, ja uusia asuinpaikkoja perustettiin lisää. Kylään perustettiin kauppoja. Enimmillään 1950-luvulla oli Mujejärvellä neljättäsataa asukasta.


title: Mujejärvi (Nurmes)

text: Kun metsätalous koneellistui ja ympäristöstä olivat metsät kaadettu, alkoivat työt vähentyä. Pienet tilat eivät enää riittäneet toimeentulon lähteeksi. Monet, varsinkin nuoremmat, muuttivat 1960-luvun kuluessa kylältä pois. Kyläkoulu lakkautettiin 1973. Kylälle jäi asumaan lähinnä vanhempaa väkeä. Kylä alkoi autioitua.


title: Mujejärvi (Nurmes)

text: Kujanki on Mujejärven luoteispuolella erämaassa oleva vaara-asutus. Kujanki on merkitty asutuksi jo 1600-luvun alkupuolella. Kujangin rakennuksista vanhin, vanha Kujangin tupa on jo 200-vuotias. Se on hyvin rakennettu ja hyvin säilynyt.


title: Mujejärvi (Nurmes)

text: Kansatieteilijä Samuli Paulaharju teki kesällä 1907 keräysretken vanhoista perinteistä tunnettuun Mujejärven kylään ja Kujankiin.


title: Elina Merenmies

text: Elina Merenmies (s. 9. syyskuuta 1967 Espoo) on suomalainen taidemaalari ja piirtäjä, joka on tunnettu ekspressionistista ilmaisua ja pikkutarkkoja yksityiskohtia yhdistelevistä piirustuksista ja maalauksista. Kuvien aiheina ovat usein kasvokuvat tai groteskit tarinat ja ne sisältävät psykoanalyyttista kuvastoa ja viittauksia klassiseen kuvataiteeseen.


title: Elina Merenmies

text: Merenmies on järjestänyt useita näyttelyjä Suomessa ja ulkomailla. Vuonna 2007 hän oli Ars Fennica -ehdokas ja vuodesta 2009 alkaen hän on toiminut Ars Fennica -palkintolautakunnan jäsenenä. Hän on toiminut myös opettajana Kuvataideakatemiassa.


title: Pitkäkumpu

text: Pitkäkumpu oli muinainen hautakumpu, jossa oli puisia tai kivisiä kammioita. Pitkäkummut liittyvät alkujaan kivikautiseen varhaisneoliittiseen maanviljelykulttuuriin. Niitä rakennettiin perinteisesti sosiaaliselle yläluokalle, kun tavalliset ihmiset tuhkattiin tai haudattiin huonommin tehtyihin hautoihin. Britannian tunnetuin hautakumpu on Sutton Hoo Suffolkissa, mutta parhaiten säilynyt on West Kennet Long Barrow Wiltshiressä.


title: Holinrotko

text: Holinrotko on rotko ja nähtävyys Rautavaaralla, Pohjois-Savossa. Se sijaitsee Pohjois-Karjalan rajoilla Ylä-Keyritty-järven kaakkoispuolella Nurmes–Rautavaara-tien läheisyydessä. Itse rotko ei ole kovin syvä. Rotkon vieressä on jyrkkä kallio, jonka päällä kulkevalta polulta on hyvät näkymät. Rotkon pohjalla on suota ja lampi, josta vesi ei pääse virtaamaan pois. Rotkon kautta kulkee myös pidempi retkeilyreitti Nurmes–Metsäkartano, jota pitkin pääsee Rautavaaran Metsäkartanolle ja toisaalta Nurmeksen Raesärkille.


title: No Way Back (EP)

text: No Way Back on suomalaisen metalliyhtye Northerin 21. helmikuuta 2007 julkaistu minialbumi. Se sijoittui julkaisunsa jälkeisellä listaviikolla Suomen virallisen singlelistan ensimmäiseksi.


title: No Way Back (EP)

text: Minialbumin kappalemateriaali koostuu neljästä ennenjulkaisemattomasta kappaleesta sekä aiemmin "V2 – Jäätynyt enkeli" -elokuvan soundtrackillä julkaistusta "Frozen Angel" -kappaleesta. Kappaleesta julkaistu musiikkivideo sisältää kohtauksia elokuvasta, jossa yhtye myös itse esiintyi. Kappaleiden sävellyksestä ja sanoituksesta vastasivat yhtyeen kitaristi-laulajat Petri Lindroos ja Kristian Ranta.


title: Hiroshiman rauhanmuistomerkki

text: Hiroshiman rauhanmuistomerkki () on entinen Hiroshiman prefektuurin teollisuuden edistämiseen tarkoitettu näyttelyhalli ja nykyinen Hiroshiman ydinpommin aiheuttaman tuhon monumentti Hiroshimassa, Japanissa. Se lisättiin Unescon maailmanperintöluetteloon vuonna 1996. Näyttelyhalli oli ainoa Hiroshiman ydinpommin räjähdyksen hyposentrumin lähellä sijainnut rakennus, ja yksi harvoista rakennuksista koko Hiroshimassa, joka selvisi räjähdyksestä pystyssä. Muistomerkin katsotaan symboloivan rauhaa ja tavoitetta päästä eroon ydinaseista.


title: Hiroshiman rauhanmuistomerkki

text: Hiroshiman prefektuuri päätti prefektuurin teollisuuden edistämiseen tarkoitetun näyttelyhallin rakentamisesta vuonna 1910. Kolmikerroksisen näyttelyhallin suunnitteli tšekkiläinen arkkitehti Jan Letzel ja tiilirakennus valmistui Motoyasu-joen itärannalle vuonna 1915. Pinta-alaa rakennuksella oli tuolloin 1 023 neliömetriä ja siinä oli sementtirapatut ulkoseinät. Näyttelyhallin keskiosa oli muusta rakennuksesta poiketen viisikerroksinen ja sen huipulla oli ellipsin muotoinen kupoli. Arkkitehtuuriltaan eurooppalaistyylinen rakennus oli kokonaisuudessaan 25 metriä korkea.


title: Hiroshiman rauhanmuistomerkki

text: Rakennuksen ensisijainen tehtävä oli toimia Hiroshiman ja sitä ympäröivien prefektuurien tuotteiden esittelypaikkana. Lisäksi se toimi muun muassa museona ja taidegalleriana tehden tunnetuksi myös Hiroshiman kulttuuria. Rakennuksen kaupallisesta käytöstä luovuttiin 1944 toisen maailmansodan kiihtymisen vuoksi. Tämän jälkeen rakennuksessa toimivat erään sisäasiainministeriön alaisen viraston sivutoimisto sekä Hiroshiman alueen puutavarayhtiön ja joidenkin muiden kansallisten ja prefektuaalisten organisaatioiden toimistot.


title: Hiroshiman rauhanmuistomerkki

text: Toisen maailmansodan lopussa 6. elokuuta 1945 kello 08.15 Yhdysvallat pudotti Little Boyksi nimetyn uraanipommin Hiroshimaan. Pommi räjähti aivan näyttelyhallin yläpuolella. Räjähdysaallon lähes kohtisuoran kulman ansiosta osa rakennuksen seinistä säilyi pystyssä vaikka räjähdyksen hyposentrumi sijaitsi vain noin 150 metrin päässä rakennuksesta. Pommi tappoi yhteensä noin 140 000 ihmistä, mukaan lukien kaikki noin 30 näyttelyhallin sisällä ollutta henkilöä. Japanin ilmoittamien virallisten lukujen mukaan pommi tuhosi 69 % kaikista Hiroshiman rakennuksista, jonka lisäksi noin 6 000 rakennusta kärsi huomattavista vaurioista. Näyttelyhalli oli ainoa Hiroshiman ydinpommin räjähdyksen hyposentrumin lähellä sijainnut rakennus, joka selvisi räjähdyksestä pystyssä.


title: Hiroshiman rauhanmuistomerkki

text: Rakennuksen omistava Hiroshiman kaupunki päätti vuonna 1966 säilyttää rakennuksen sen räjähdyksen jälkeisessä muodossa. Muistomerkkiin on tämän jälkeen tehty kaksi entisöintiprojektia, ensin vuonna 1967 ja uudestaan vuosina 1989–90. Rakennuksen sisäseiniä tuettiin rautakehikoilla sellaisissa paikoissa, joissa sen pelättiin romahtavan. Rakennuksen ympärille rakennettiin vuosien 1950–1964 aikana Hiroshiman rauhanpuisto ja nykyisin puistossa järjestetään vuosittain 6. elokuuta Hiroshiman rauhanseremonia. Muistomerkki on suojeltu Japanin laissa määriteltynä historiallisena kohteena. Japanissa muistomerkki tunnetaan nimellä "Genbaku dōmu" eli atomipommikupoli.


title: Hiroshiman rauhanmuistomerkki

text: Japani asetti Hiroshiman rauhanmuistomerkin ehdolle Unescon maailmanperintöluetteloon vuonna 1995 ja se hyväksyttiin 5. joulukuuta 1996. Ehdotuksessaan Japani ei nimennyt minkä kriteerin perusteella hyväksyminen tulisi tehdä. Poikkeuksellisesti Hiroshiman rauhanmuistomerkki hyväksyttiin luetteloon ainoastaan kulttuurillisten kriteerien (VI) pohjalta. Yhdysvallat ei osallistunut kohteen hyväksymistä koskevaan päätöksentekoon, koska se katsoi ettei Hiroshiman rauhanmuistomerkillä ollut tarpeeksi suurta historiallista merkitystä. Kiina puolestaan esitti varauksensa nimitystä kohtaan, koska epäili nimityksen tarjoavan keinon väheksyä muun Aasian toisessa maailmansodassa kokemia kärsimyksiä. Perintöluetteloon merkityn alueen pinta-ala on 0,4 hehtaaria ja sitä ympäröi 43 hehtaarin suojavyöhyke.


title: Sosiaaliturvan muutoksenhakulautakunta

text: Sosiaaliturvan muutoksenhakulautakunta () on sosiaalivakuutuksen korvausasioiden lakisääteinen muutoksenhakuelin. Useimmista Kelan korvauspäätöksistä valitetaan muutoksenhakulautakuntaan. Vuoteen 2006 lautakunnan nimi oli tarkastuslautakunta.


title: Sosiaaliturvan muutoksenhakulautakunta

text: Sosiaaliturvan muutoksenhakulautakuntaan valitetaan seuraavista Kelan korvauspäätöksistä:


title: Sosiaaliturvan muutoksenhakulautakunta

text: Valitus on tehtävä 30 päivän kuluessa päätöksen tiedoksiannosta Kelalle. Valittajan katsotaan saaneen tiedon päätöksestä seitsemäntenä päivänä päätökseen merkityn postituspäivän jälkeen. Mikäli Kela ei muuta päätöstään se toimittaa valituspaperit lautakunnalle. Valituskirjelmä on kirjallinen ja vapaamuotoinen.


title: Sosiaaliturvan muutoksenhakulautakunta

text: Lautakunnan päätöksestä voi valittaa vakuutusoikeuteen.


title: Sosiaaliturvan muutoksenhakulautakunta

text: Valtioneuvosto valitsee lautakunnan jäsenet viideksi vuodeksi kerrallaan. Lautakunnalla on päätoiminen puheenjohtaja ja varapuheenjohtaja sekä neljä sivutoimista varapuheenjohtajaa. Lautakunnan jäsenistä kuusi on lääkäreitä, kuusi lakimiehiä ja kaksitoista muutoksenhakijoiden olosuhteita tuntevia jäseniä. Käytännössä viimeksi mainitut jäsenet ovat ammattiliittojen, elinkeinoelämän järjestöjen ja vammaisjärjestöjen edustajia.


title: Ari Koivunen

text: Ari Mikael Koivunen (s. 7. kesäkuuta 1984 Kouvola) on suomalainen heavy metal- ja rocklaulaja. Koivunen oli Amoral-metalliyhtyeen laulaja vuodesta 2008 tammikuuhun 2017, jolloin yhtye lopetti toimintansa. Koivusen omaa nimeä kantava yhtye on ollut tauolla vuodesta 2009. Koivunen esiintyy edelleen erilaisilla kokoonpanoilla niin klubeilla kuin konserttisaleissakin. Tampereen Musiikkiteatteri Palatsissa hän on esiintynyt vuodesta 2015 sekä Raskasta joulua -kiertueilla vuodesta 2007 lähtien.


title: Ari Koivunen

text: Ensikosketuksensa musiikin esittämiseen Ari otti noin kuusivuotiaana saatuaan sähköpianon. Yhdeksänvuotiaana hän aloitti rumpujensoiton soittaen niitä useassa eri kokoonpanossa ennen läpimurtoaan laulajana. Ensimmäisen kitaransa hän hankki 13–14-vuotiaana. Laulamiseen Koivunen tutustui karaoken kautta. 18-vuotiaana. Hän voitti karaoken Suomen-mestaruuden vuonna 2005 ja sijoittui samana vuonna kolmanneksi karaoken maailmanmestaruuskilpailuissa. Hän esiintyi myös Thaimaassa tsunamin uhrien hyväksi järjestetyssä suuressa hyväntekeväisyyskonsertissa.


title: Ari Koivunen

text: Koivunen on innokas biljardin, pokerin ja dartsin harrastaja. Hän osallistui "Pokeritähti 2008" -ohjelmaan, mutta jäi täpärästi finaalipöydästä. Hän harrastaa aktiivisesti Nintendo-pelejä sekä -konsoleita ja on julkaissut niistä myös arvosteluja.


title: Ari Koivunen

text: Vuonna 2007 Ari Koivunen nousi julkisuuteen voittamalla "Idols"-laulukilpailun kolmannen tuotantokauden. Semifinaalissa hän lauloi Billy Joelin kappaleen ”Piano Man” saaden yleisöäänistä 86 prosenttia. Finaalissa Koivunen esitti Sonata Arctican kappaleen ”Full Moon”, Soundgardenin hitin ”Black Hole Sun” (tuomariston valitsemana), Scorpions-balladin ”Still Loving You” sekä kappaleen ”On the Top of the World”, joka oli sävelletty Idols-voittajalle. Koivunen voitti toisen finalistin Anna Abreun saaden 57 prosenttia äänistä. Ari toi kilpailun aikana esiin mieltymyksensä hard rock- ja metallimusiikkiin, ja suurin osa hänen tulkitsemistaan kappaleista kuului näihin genreihin. Tästä syystä hän kilpailun jälkeen sai julkisuudessa lempinimen Hevi-Ari.


title: Ari Koivunen

text: Koivusen esikoisalbumilla soittivat sessiomuusikot, mutta jo albumin ilmestymistä seuranneissa esiintymisissä mukana oli hänen itse kokoamansa yhtye Ari Koivunen. Toisen albumin ilmestymisen jälkeen kitaristi Luca Gargano ilmoitti jättävänsä yhtyeen ja siirtyvänsä omien musiikillisten projektiensa pariin. Marraskuussa 2008 myös rumpali Mauro Gargano ilmoitti jättävänsä yhtyeen..


title: Ari Koivunen

text: Jäsenet Esikoisalbumi "Fuel for the Fire" julkaistiin 30. toukokuuta 2007. Se nousi ilmestymisviikollaan Suomen albumilistan kärkisijalle, jolla se pysyi peräkkäin suomalaisalbumille historialliset kaksitoista viikkoa. Ensimmäisenä singlenä julkaistiin kappale ”Hear My Call”, joka sai ensisoittonsa radiokanavilla 11. toukokuuta. Levyn tuottivat Nino Laurenne ja Pasi Heikkilä, ja musiikkia sille tekivät useat tunnetut suomalaiset metallimuusikot. Suomessa albumi myi tuplaplatinaa. "Fuel for The Fire" julkaistiin myös Japanissa. Koivunen valittiin vuoden 2007 Finnish Metal Expo -tapahtumassa vuoden tulokkaaksi.


title: Ari Koivunen

text: Laurenteen ja Heikkilän tuottamalle kakkosalbumille "Becoming" (2008) Ari Koivunen -yhtye äänitti omaa materiaaliaan kuusi kappaletta yhdestätoista. Myös Japanin bonusraita ”Fight Forever” oli yhtyeen tekemä. Levy nousi ilmestymisviikollaan Suomen albumilistan kärkisijalle ja myi kultaa. "Becoming" on julkaistu myös Japanissa ja Saksassa. Becoming-kiertue ulottui Japaniin, jossa Ari Koivunen debytoi toukokuun lopussa 2008. Vuoden 2008 Finnish Metal Awardsissa Ari sijoittui viidenneksi vuoden vokalisti -sarjassa.


title: Ari Koivunen

text: Vuodesta 2009 lähtien Koivunen on myös esiintynyt erilaisissa kokoonpanoissa, useimmiten duona, ympäri Suomea klubeilla ja yökerhoissa laulaen rock-painotteisia cover-kappaleita. Välillä hän on harjoittanut taitojaan myös rumpalina.


title: Ari Koivunen

text: Ari Koivunen on osallistunut vuosina 2007–2016 suosituille Raskasta joulua -kiertueille muiden hevilaulajien, kuten Marco Hietalan, Jarkko Aholan ja JP Leppäluodon, kanssa esittäen perinteisiä joululauluja hevityyliin sovitettuna. Raskasta joulua -produktion on tuottanut Erkka Korhonen. 2013 marraskuussa ilmestyi "Raskasta joulua" -albumi, jolla Ari laulaa ”Arkihuolesi kaikki heitä” sekä singlen ”Tulkoon joulu” yhdessä muiden laulajien kanssa. Vuonna 2014 ilmestyi "Raskasta joulua 2" -albumi, jolla Ari esittää sävelmän ”Ensimmäinen joulu” sekä yhdessä muiden solistien kanssa kappaleen ”Joulu, juhla parahin”. "Raskasta joulua" on myynyt Suomessa kultaa ja "Raskasta joulua 2" platinaa. Vuonna 2015 Ari oli mukana "Tulkoon joulu – akustisesti" -albumilla laulaen siinä ”Sylvian joululaulun”. Koivunen oli mukana myös 12. RJ-kiertueella vuonna 2016. Vuonna 2017 Koivunen ei voinut osallistua Raskasta Joulua kiertueelle äänihuulten tulehduksen takia. Hän laulaa kuitenkin produktion joululevyllä "Raskasta joulua IV" (2017) kappaleen ”Kun joulu on”. Raskasta Joulua -kiertue järjestetään myös vuonna 2018.


title: Ari Koivunen

text: Ari Koivunen on esiintynyt Tampereen musiikkiteatteri Palatsissa keväästä 2015 lähtien. Rockmusikaalissa "I Wanna Rock" Ari on näytellyt rooleja Michael Monroe, Steve Perry ja Axl Rose . Vuoden 2016 alussa sai ensi-iltansa "Autiotalossa" musikaali, jossa Ari näyttelee Dingon solisti Neumannia.. Syksyllä 2016 sai ensi-iltansa musikaali "Let's Dance", joka kertoo David Bowiesta. Ari Koivunen on esittänyt musikaalissa Ziggy Stardustia. 21.1.2017 sai ensi-iltansa "We Rock!-Heavy Rock Night", jossa Ari Koivunen on laulanut muun muassa Dion kappaleita. Aamulehti ilmoitti 23.1 2017 Musiikkiteatteri Palatsin menneen konkurssiin , mutta teatterin toiminta on jatkunut ilmoituksen jälkeen uudella nimellä Suomen Musiikkiteatteri. Syksyllä 2017 sai ensi-iltansa 70-l Suomi rock -musikaali "Raparteritaivas", jossa Arilla on yksi päärooleista. Musikaalissa Ari laulaa muun muassa Kirkan kappaleita.


title: Ari Koivunen

text: 2018 kevättalvella Koivunen (rummut) teki kotimaan konserttikiertueen "Powerless Trio" -nimisessä kokoonpanossa yhdessä Marco Hietalan (kitara ja basso) ja JP Leppäluodon (kitara) kanssa. Trio esitti suosikkiklassikkokappaleitaan, pääosin metallimusiikkia, höystettynä standup-komiikalla. Powerless Trion on ilmoitettu esiintyvän Sauna Classic -festivaaleilla Tampereella 14.7 2018.


title: Ari Koivunen

text: Marraskuussa 2008 Koivunen liittyi suomalaisen Amoral-metalliyhtyeen laulajaksi. Hän korvasi aiemmin kesällä yhtyeestä eronneen Niko Kalliojärven, joka tunnettiin murinalaulustaan. Koivusen ensimmäinen julkaisu Amoralin riveissä oli single ”Year of The Suckerpunch” tammikuussa 2009, joka edelsi Suomessa toukokuussa ilmestynyttä yhtyeen neljättä albumia "Show Your Colors". Rock- ja metallielementtejä hyödyntävä albumi on Amoralin aiempia julkaisuja melodisempi ja se aiheutti paljon huomiota poiketessaan Amoralin death metaliksi luokitellusta tyylistä etenkin metallimusiikkiharrastajien palstoilla niin Suomessa kuin Euroopassa. "Show Your Colors" on julkaistu myös Isossa-Britanniassa, Saksassa, Yhdysvalloissa, Kanadassa ja Japanissa. Se valittiin vuoden 2009 Finnish Metal Awardsissa viidenneksi parhaaksi kotimaiseksi levyksi ja Ari Koivunen viidenneksi parhaaksi vokalistiksi.


title: Ari Koivunen

text: Syksyllä 2009 Amoral kiersi Eurooppaa Amorphiksen lämmittely-yhtyeenä Before the Dawnin kanssa ”Forcing The Europe 2009” -kiertueella useissa Saksan kaupungeissa sekä Ranskassa, Englannissa, Belgiassa, Englannissa, Alankomaissa, Romaniassa, Unkarissa, Bulgariassa, Italiassa, Kreikassa ja Tšekin tasavallassa. Vuoden 2010 Finnish Metal Awardsissa Ari valittiin neljänneksi parhaaksi vokalistiksi.


title: Ari Koivunen

text: Tammikuussa 2011 Amoral aloitti viidennen albuminsa "Beneathin" levytykset. Se ilmestyi 26. lokakuuta 2011 (Imperial Cassette). Levyn japanilainen painos ilmestyi 19. lokakuuta 2011 (Marquee/Avalon). "Beneath" julkaistiin Pohjois-Amerikassa 14. helmikuuta 2012 (The End Records) ja Venäjällä 27. maaliskuuta 2012 (Fono Records). "Beneathin ensimmäinen" single, hard rocktyylinen ”Same Difference”, julkaistiin toukokuussa 2011. Toinen ennakkojulkaistu kappale levyltä oli ”(Wont Go) Home”, jossa kuultiin Koivusen ensimmäiset levytetyt murinaosuudet. Toinen single ”Silhouette” sai ensisoittonsa Radio Rockin Iltavuorossa lokakuussa 2011. Kahdesta albumin kappaleesta, Silhouettesta ja Wrapped In Barbwiresta, on tehty musiikkivideo. "Beneath" valittiin vuoden 2011 Finnish Metal Awardsissa neljänneksi parhaaksi kotimaiseksi levyksi ja Koivunen neljänneksi parhaaksi vokalistiksi.


title: Ari Koivunen

text: Vuoden 2012 maaliskuussa Koivunen esiintyi ensimmäistä kertaa Amerikassa Amoralin tehtyä siellä debyyttinsä SXSW-tapahtumassa Austinissa, Texasissa. Toinen vuoden 2012 debyytti Koivuselle oli Kiinassa, Shanghaissa, jossa Amoral soitti Mao Live Housessa toukokuussa. Aasian matkaan kuului myös esiintyminen Japanissa Finland Fest 2012 Metal Attack -tapahtumassa sekä Nagoyassa Owari Metal Festivaleilla.


title: Ari Koivunen

text: Syksyllä 2012 Amoral oli viiden viikon mittaisella Euroopan-kiertueella Ensiferumin lämmittelyesiintyjänä Profane Omenin kanssa. ”Bearers Of The Sword 2012” -kiertue esiintyi Alankomaissa, Belgiassa, Englannissa, Irlannissa, Saksassa, Ranskassa, Sveitsissä, Itävallassa, Unkarissa, Espanjassa, Italiassa, Puolassa, Tšekin tasavallassa, Sloveniassa, Kroatiassa, Norjassa ja Ruotsissa.


title: Ari Koivunen

text: Amoralin kuudennen albumin "Fallen Leaves & Dead Sparrows" äänitykset alkoivat maaliskuun alussa 2013 . Albumi julkaistiin Suomessa ja samalla digitaalisessa muodossa maailmanlaajuisesti helmikuussa 2014. Maaliskuussa se julkaistiin myös muulla Euroopassa. Albumin tuotti Ben Varon. Koivusen vokaalien tuotannosta vastasi Marco Hietala Tarot ja Nightwish-yhtyeistä. Fallen Leaves & Dead Sparrows on konseptialbumi, jossa 8 kappaletta kuljettaa eteenpäin koko levyn mittaista tarinaa. Sekä taidokas soitto ja laulu että albumin progressiivinen monisäikeinen metalli ovat saaneet erittäin hyvää palautetta metalli- ja rocklehdistössä niin kotimaassa kuin ulkomailla . Muun muassa Ruotsin johtava metalli- ja rocklehti Sweden Rock Magazine kuvaili albumia vuosisadan metallijulkaisuksi.


title: Ari Koivunen

text: Levyltä on julkaistu 2 singleä: koko albumin musiikillisen skaalan sisältävä "If Not Here, Where?" ja suoraviivaisempi "No Familiar Faces". Maaliskuussa 2014 julkaistiin albumilta video "Blueprints" ja elokuussa 2014 video kappaleesta "Prolong A Stay".


title: Ari Koivunen

text: Amoral esiintyi keväällä 2013 Philippiineillä "Pulp Summer Slam"- festivaaleilla ja Kiinassa Pekingin ja Shanghain "Midi -festivaaleilla".


title: Ari Koivunen

text: Amoral juhli 28.3.2014 ensimmäisen äänitteensä Wound Creationin 10 - vuotisjuhlaa yhdessä Profane Omenin ja MyGrayn kanssa, joilla myös oli juhlavuosi. Juhlan kunniaksi bändi julkaisi konserttitaltioinnin joka on katsottavissa Youtubessa. Yhtye esiintyi Tuska metallifestivaaleilla 28.6.2014 ja kiersi Eurooppaa Dark Tranquillityn kanssa marraskuussa 2014.


title: Ari Koivunen

text:
Amoral aloitti 7. albuminsa "In Sequence" työstämisen keväällä 2014. Levy jatkaa edeltäjänsä progressiivista linjaa, mutta raskaampana. Albumilla kuullaan uutta kokeilua, uusia instrumentteja ja myös vierailevia muusikoita. Vierailijoina levyllä kuullaan Teho Majamäkeä, Indican laulajaa Jonsua sekä Amine Benotmanea ranskalaisesta Acyl-yhtyeestä.
Maailmanlaajuisesti 5.2.2016 ja Japanissa 29.1.2016 ilmestyneeltä albumilta julkaistiin ensimmäinen single "Rude Awakening" Youtubessa marraskuussa 2015 ja toinen single "The Next One To Go" tammikuussa 2016. Molemmilla kappaleilla kuullaan kolmea kitaraa ja jälkimmäisellä myös vintage henkistä mellotronia. Albumin säveltänyt Ben Varon kertoi saksalaisen metallisivun Negatief.de haastattelussa linjastaan käyttää Ari Koivusen vokaaleja läpi albumin täysin puhtaina Niko Kalliojärven kumeiden murinoiden toimiessa kontrastina aika ajoin.


title: Ari Koivunen

text: Amoral ilmoitti marraskuussa 2015 keikkailevansa laajasti Suomessa keväällä 2016.


title: Ari Koivunen

text: 26. heinäkuuta 2016 Amoral tiedotti lopettavansa toimintansa vuoden 2017 alussa. Syyksi yhtye ilmoitti jäsentensä jatkuvasti ristiin menevät aikataulut ja sen että kaikki jäsenet eivät kykene enää osallistumaan toimintaan täysillä. Syksyllä 2016 yhtye keikkaili vielä Suomessa Niko Kalliojärvi vokaaleissa esittäen varhaista ensimmäisen kolmen levyn tuotantoaan. Amoral soitti jäähyväiskeikkansa Tavastia Klubilla Helsingissä 5. tammikuuta 2017. Tällöin mukana olivat kaikki yhtyeen jäsenet kahdenkymmenen vuoden ajalta. Erityisen mieleenpainuvaksi on keikka-arvioissa kuvailtu Amoralin viimeisen albumin In Sequencen balladin Sounds of Home esitystä. Kappale esitettiin jäähyväiskonsertissa ensimmäisen kerran. Ari Koivusen stemmoina lauloivat Tommy Tuovinen, Janne Saksa sekä Ben Varon. Ben soitti myös kitaraa ja Masi Hukari saksofonisoolot.Musiikkivideot


title: Ari Koivunen

text: Singlet


title: Tarkastuslautakunta

text: Tarkastuslautakunta on Suomen kuntalaissa säädetty kunnanvaltuuston valitsema monijäseninen toimielin, joka vastaa kunnan hallinnon ja talouden tarkastuksesta.


title: Tarkastuslautakunta

text: Vuosittain kunnan tilinpäätöksen yhteydessä käsitellään tarkastuslautakunnan arviointikertomus. Tarkastuslautakunnalla on esitysoikeus kunnanvaltuustolle.


title: Tarkastuslautakunta

text: Tarkastuslautakunnalla on oikeus saada salassa pidettäviä kunnan hallussa olevia asiakirjoja tehtävän hoitamista varten.


title: Luumäen elävän musiikin yhdistys

text: Luumäen elävän musiikin yhdistys, Luumu ry pyrkii edistämään elävän musiikin esittämistä ja järjestämään muusikoille harjoitusmahdollisuuksia. Yhdistys järjestää konsertteja, kokouksia, retkiä, juhlia, teemailtoja, esitelmä- ja luentotilaisuuksia sekä jäsenilleen opintomatkoja kotimaassa ja ulkomaille. Yhdistys perustettiin vuonna 1986 ja sen kotipaikka on Luumäki.


title: Nokia RinGo

text: RinGo-puhelin (Ring and Go) oli marraskuussa 1995 markkinoille tullut Telen ja Nokian kehittämä matkapuhelinkonsepti.


title: Nokia RinGo

text: Puhelinta pidettiin tuolloin pienenä ja helppokäyttöisenä ja se oli kaupasta ostettaessa heti käyttövalmis. Tämä johtui jo ennen myyntiä tapahtuneesta aktivoinnista. Vaikka RinGo käytti NMT-900 -verkkoa toimiakseen, erosi se normaaleista NMT-900-liittymistä siten, että sillä oli oma suuntanumeronsa (9422 ja myöhemmin 0422). Suomi oli ainoa maa, jossa Suomesta ostettua RinGoa pystyi käyttämään.


title: Nokia RinGo

text: Helppokäyttöisyydestään ja edullisista hankinta- ja käyttökustannuksista huolimatta RinGo ei saavuttanut kaupallista menestystä. Sen käyttämässä NMT-900 verkossa oli yhä jopa kaupunkialueilla katveita, ja sen tekniikka oli jäämässä kehittyneemmän GSM-tekniikan jalkoihin. RinGon helppokäyttöisyydestä aiheutui eri markkinoilla myös hankaluuksia. Esimerkiksi Ruotsissa puhelinta alettiin kutsua ”bimbopuhelimeksi”, ja kohderyhmäksi ajatellut naiset alkoivat hyljeksiä sitä.


title: Nokia RinGo

text: Nokia RinGo suunniteltiin keinoksi pidentää Suomen, Ruotsin, Tanskan ja Alankomaiden NMT-900-verkkojen elinkaarta, kun toisaalta tiedettiin GSM-verkon hyvää vauhtia korvaavan sen ylivoimaisten ominaisuuksiensa takia. Vodafonen kautta RinGo lanseerattiin 1997 Ison-Britannian analogiseen ETACS-verkkoon yhtenä vaihtoehtona operaattorin uuteen Pay As You Talk -pakettiin, johon ei tarvittu erillistä liittymäsopimusta. Thaimaan NMT-verkkoon puhelinta markkinoitiin nimellä Wave900.


title: Nokia RinGo

text: RinGon uudistettu malli 1997 oli ohuempi ja tarjosi useita värivaihtoehtoja. Vuoden 1998 mallissa, jota myytiin vain Italiassa, otettiin käyttöön Nokia 5110 -mallissa esitelty navi-monitoiminäppäin.


title: Ringo

text: Ringo voi viitata seuraaviin henkilöihin tai asioihin:


title: Ringo

text: Henkilöitä:Muita merkityksiä:


title: Olavi J. Laine

text: Olavi Johannes (Olavi J.) Laine (29. heinäkuuta 1923 Nousiainen – 16. marraskuuta 1991 Helsinki) oli suomalainen poliitikko, joka toimi Suomen kommunistisen puolueen ja kansandemokraattisen liikkeen johtotehtävissä 1940-luvulta 1970-luvulle. Laine oli Suomen kansan demokraattisen liiton kansanedustaja (1966–1970) ja kuului Helsingin kaupunginvaltuustoon (1951–?).


title: Olavi J. Laine

text: Viilaajana 1930-luvun lopusta lähtien työskennelleen Olavi J. Laineen poliittinen ura alkoi sotien jälkeen. Laineen organisatoriset kyvyt huomattiin tämän opiskellessa Sirola-opistossa ja hänestä tehtiin vuonna 1948 Suomen demokraattisen nuorisoliiton Helsingin piirijärjestön piiri- ja järjestösihteeri. Tätä seurasivat vuodet Suomen Rauhanpuolustajien järjestösihteerinä (1951–1956) ja Suomen demokratian pioneerien liiton pääsihteerinä (1956–1962). Hertta Kuusisen suosiossa ollut Laine valittiin syksyllä 1962 sihteeriksi. Ennen valintaansa Laine oli kritisoinut piirijärjestön tilaa ja edeltäjäänsä Rainer Virtasta voimakkain sanankääntein.


title: Olavi J. Laine

text: Vuonna 1966 Laine valittiin eduskuntaan ja SKP:n poliittiseen toimikuntaan. Hän putosi eduskunnasta vaaleissa 1970 ja jäi ulos poliittisesta toimikunnasta 1972. Vuodet 1970–1975 Laine työskenteli Tullihallituksen sosiaalipäällikkönä ja tämän jälkeen Helsingin kaupungin yhteistoimintapäällikkönä. Puolueensa "saarislaisiin" lukeutunut Laine toimi vuodesta 1972 SKP:n Helsingin piirin puheenjohtajana. Yhdessä piirisihteeri Oiva Björkbackan kanssa hän piti järjestöä enemmistön käsissä opposition pyrkiessä vahvistamaan asemiaan.


title: Innoitettu raamatunkäännös

text: Innoitettu raamatunkäännös (engl. "Inspired Version of the Bible") on myöhempien aikojen pyhien liikkeen eli mormonismin perustajan, profeetta Joseph Smithin laatima muunnelma Raamatusta. Kyseessä ei kuitenkaan ole kirjaimellinen käännös olemassa olevista Raamatun käsikirjoituksista. Smith ei osannut Raamatun alkukieliä hepreaa, arameaa ja kreikkaa, joten häneltä puuttuivat edellytykset suorittaa perinteistä käännöstyötä. Smith kuitenkin uskoi Jumalan paljastavan hänelle Raamatun alkuperäisen sisällön ilmoituksen ja Pyhän Hengen innoituksen kautta.


title: Innoitettu raamatunkäännös

text: Innoitettu raamatunkäännös perustuu englanninkieliseen Kuningas Jaakon käännökseen, joka on julkaistu ensi kertaa vuonna 1611. Kuningas Jaakon käännökseen verrattuna se sisältää useita laajennuksia, täsmennyksiä ja selittäviä lisäyksiä. Smith työskenteli käännöstyön parissa käytännössä koko aikuisikänsä, mutta pääosa käännöksestä syntyi vuosien 1830 ja 1833 välillä. Smith ei saanut käännöstyötään valmiiksi. Osan Raamatusta, kuten 1. Mooseksen kirjan ja neljä evankeliumia, hän ehti tarkastaa kokonaan, mutta osaa kirjoista hän ei ehtinyt edes aloittaa. Reorganisoitu Myöhempien Aikojen Pyhien Jeesuksen Kristuksen kirkko julkaisi Smithin Innoitetun raamatunkäännöksen ensimmäistä kertaa 1867.


title: Innoitettu raamatunkäännös

text:
Käännöstyön aikana Smith kertoi saaneensa ilmoituksen, jonka mukaan apokryfikirjat - jotka Kuningas Jaakon käännöksessä ovat liitteenä Vanhan ja Uuden testamentin välissä - eivät ole Jumalan henkäyttämiä, eikä niitä siksi tule kääntää. Myöskään Laulujen laulu ei hänen käsityksensä mukaan ollut Jumalan inspiroima, joten hän jätti sen pois Innoitetusta käännöksestään.
Eri mormoniyhteisöistä vain Kristuksen yhteisö ja Kristuksen kirkko (cutlerilaiset) käyttävät Innoitettua käännöstä pyhänä kirjoituksenaan. Myös Myöhempien aikojen pyhien Jeesuksen Kristuksen kirkko tunnustaa sen "innoitetuksi", mutta pitää sitä Raamattua selittävinä lisäyksinä, ei välttämättä Raamatun tekstiä korvaavana. MAP-kirkon julkaisemassa englannin kielisessä kuningas Jaakon Raamatussa Innoitettu raamatun käännös on alaviitteinä sekä pitemmät osuudet erillisenä liitteenä. Tämä liite on myös suomenkielisessä Pyhien kirjoitusten oppaassa. Kallisarvoinen helmi sisältää lisäksi kaksi otetta Innoitetusta käännöksestä. Mooseksen kirja on sisällöltään identtinen Innoitetun käännöksen 1. Mooseksen kirja 1:1-6:13 kanssa, lisäksi Kallisarvoiseen helmeen on liitetty Matteuksen evankeliumin 23:39-24:51.


title: Ropponmatsun metroasema

text: Ropponmatsun metroasema () on Fukuokan kaupungin Chūōn suuralueella sijaitseva metroasema. Asema on kuudes asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005.


title: Ropponmatsun metroasema

text: Asema sijaitsee suoraan Kyūshūn yliopiston Ropponmatsun kampuksen edessä ja on muutenkin tärkeä keskus Ōhorikōenista etelään.


title: Ropponmatsun metroasema

text: Aseman lähellä sijaitsevat muun muassa:


title: Sytomegalovirus

text: Sytomegalovirus (CMV) on herpesviruksiin kuuluva mikrobi. Yleensä sytomegaloviruksella tarkoitetaan ihmisiä infektoivaa lajia, joka tunnetaan myös nimellä HHV-5 ("Human herpesvirus 5"). Sytomegalovirus-sukuun kuuluu kuitenkin myös eläinten patogeeneja, kuten apinoiden virukset CeHV-5 ja CeHV-8. Sytomegalovirus luokitellaan yhdessä HHV-6:n ja HHV-7:n kanssa alaheimoon beetaherpesvirukset. Sytomegaloviruksen genomi koostuu kaksisäikeisestä DNA:sta ja sisältää noin 230 000 emäsparia. Virus on kooltaan suhteellisen suuri, noin 180–250 nm.


title: Sytomegalovirus

text: Sytomegalovirus on yleinen ihmisen patogeeni. Länsimaissa 0,5–2,5 prosenttia vastasyntyneistä ja yli puolet aikuisväestöstä on viruksen kantajia. Sytomegalovirus aiheuttaa opportunistisia infektioita immuunipuutteisilla potilailla. Se on myös yleisin synnynnäisiä kehitysvikoja aiheuttava virus. Sytomegalovirus voi tarttua äidistä sikiöön tai henkilöstä toiseen esimerkiksi syljen, veren tai seksuaalikontaktin välityksellä.


title: Veriviljely

text: Veriviljely on verestä tehty mikrobiviljely, jonka avulla voidaan löytää veressä olevat infektiot. Veriviljely otetaan epäiltäessä esimerkiksi bakteremiaa, sepsistä tai aivokalvontulehdusta.


title: Veriviljely

text: Veriviljely otetaan yleensä kahteen steriiliin pulloon, joista toinen on aerobisten ja toinen anaerobisten bakteerien kasvatusta varten. Viljelyä varten tarvitaan kaksi pulloparia, jotka otetaan tavallisesti 15–60 minuutin välein. Kiireellisissä tapauksissa näytteet voidaan ottaa samanaikaisesti eri käsistä. Bakteerien tai muiden mikrobien kasvatus tehdään rikastusviljelynä, ja tuloksen saamiseen kuluu aikaa yleensä kahdesta seitsemään vuorokauteen. Tiettyjä hidaskasvuisia mikrobeja, kuten mykobakteereita, voidaan joutua kasvattamaan viikkojakin. Laboratorio tunnistaa bakteerit ja määrittää niiden mikrobilääkeherkkyyden.


title: Steven (Beyblade)

text: Steven "Steve" ("Steven") on kuvitteellinen anime- ja mangahahmo Beyblade-sarjassa, jonka loi Takao Aoki.


title: Steven (Beyblade)

text: Steven oli entinen Amerikkalaisen jalkapalloilun pelaaja, mutta hänet erotettiin huonon käyttäytymisen takia. Hän on hivenen ylimielisen oloinen, mutta lähinnä yrittää ärsyttää muita. Otteluissa Steven on rauhallinen, aggressiivinen ja itsevarma, mutta jos vastustaja saa hänet jollakin tavalla ärsytettyä, Steven menettää hermonsa, koska ei siedä vitkuttelua.


title: Steven (Beyblade)

text: Hahmon alkuperäisäänenä toimi Kenichi Suzumura ja englanninkielisessä versiossa Vince Corazza.


title: Beyblade (anime)

text: Beyblade ("Bakuten Shoot Beyblade") on d-rightsin tuottama animesarja, joka pohjautuu Takao Aokin tekemään Beyblade-mangaan. Sarja alkoi Japanissa vuonna 2001 ja myös Yhdysvalloissa vuonna 2002 dubattuna, jota esitettiin Suomessa ensi kerran Nelosella tammikuussa 2004.


title: Beyblade (anime)

text: Beyblade-trilogian ensimmäisen kauden tarina kertoo 13-vuotiaasta pojasta nimeltään Tyson, mukanaan joukkuetoverit Kai, Max ja Ray, joiden tavoitteena on tulla maailman parhaiksi bleidaajiksi. Joukkueen valmentajana ja tukena toimiva Kenny antaa joukkueelle kaiken teknisen tuen, sekä voimakkaat petosirut antavat Kiekkomestareille hyvät mahdollisuudet saavuttaa tavoitteensa.


title: Beyblade (anime)

text:
Kiekkomestarit ()Dark Bladerz
Muita hahmoja


title: Beyblade (anime)

text: Jaksot 1–30 oli suomentanut PVP Voice ja myöhemmät jaksot Tuotantotalo Werne, joka suomensi myös "Beyblade V-Forcen" ensimmäiset jaksot. Kaksi ääninäyttelijää (Samuel Harjanne ja Jenni Sivonen) oli mukana molemmissa dubbauksissa, mutta eri rooleissa.


title: Beyblade V-Force

text: Beyblade V-Force ("Bakuten Shoot Beyblade 2002") on d-rightsin tuottama animesarja Beybladen toinen kausi, joka pohjautuu Takao Aokin tekemään Beyblade mangan numeroihin 7-9. Sarja alkoi Japanissa vuonna 2002 ja myös Yhdysvalloissa vuonna 2003 dupattuna, jota esitettiin Suomessa ensi kerran Nelosella lokakuussa 2004. V-Forceen tehtiin muutamia muutoksia verrattuna edelliseen kauteen, sillä bittipedot saivat selkeämmän värityksen ja ne erottuivatkin paremmin. Myös bey-areenan sekä muut taistelut oli 3D-animoitu ja hahmot saivat yksinkertaisemman, mutta tyylikkäämmän animoinnin.


title: Beyblade V-Force

text: Beyblade trilogian toisen kauden tarina alkaa siitä, kun muutamat rikollis organisaatiot sekä Saint Shields niminen ryhmä yrittävät kaapata Kiekkomestareiden bittipedot. He joutuvat myös taistelemaan joukkuetta vastaan, joilla on käytössä Cyber-versiot heidän alkuperäisistä pedoista. Kauden loppupuolella on jälleen alkamassa MM-turnaus, jonka uusi sääntö koskee joukkueen pelaaja määrää. Nyt joukkueissa saisi olla vain kaksi pelaajaa, jonka vuoksi Kiekkomestarit yrittävät ratkoa kuka on kenellekin paras pari. Samassa turnauksessa on heidän viimeinen uhka Zeo, jolle he voivat menettää bittipetonsa.


title: Beyblade V-Force

text:
Kiekkomestarit (1)
Osien metsästäjät
Muita hahmoja


title: Zeo Zagart

text: Zeo Zagart ("Zagard Zeo") on kuvitteellinen anime- ja mangahahmo Beyblade-sarjassa, jonka loi Takao Aoki.


title: Zeo Zagart

text: Beyblade V-Forcessa esiintyvä Zeo tunnetaan kilttinä, mutta myös herkkänä poikana, joka rakastaa bleidausta ja pitää Tysonia idolinaan. Kaikki ei kuitenkaan ole miltä näyttää, sillä Zeo ei aluksi tiennyt itsestään totuutta, ettei hän ollut oikea ihminen vaan androidi. Tämän hän sai kuulla isältään Tohtori Zagartilta, joka kertoi menettäneensä oikean poikansa Zeon ja koska Tohtori suri kovasti menetettyä poikaansa päätti hän rakentaa androidin tilalle. Tämän kuultua Zeon luonne muuttui täysin, kun isänsä pakotti häntä unohtamaan Kiekkomestarit, joiden kanssa hän oli aiemmin ystävystynyt. Tohtori Zagartin mukaan Zeon olisi määrä kaapata kaikki Kiekkomestareiden neljä bittipetoa, jotta isänsä voisi käyttää ne herättämään poikansa takaisin henkiin. Zeo sai pedokseen voimakkaimman pedon, jonka isänsä sai käsiinsä; Cerberus.


title: Zeo Zagart

text: Hahmon alkuperäisäänenä toimi Hisayo Yanai ja englanninkielisessä versiossa Illich Guardiola.


title: Zeo Zagart

text: Mangassa Zeon alkuperäinen tarina on selkeästi erilainen, vaikka idea on sama. Zeon nimeä käyttävä Leon oli saanut tehtäväkseen viedä neljä pyhää petoa, joita Tyson, Kai, Max ja Ray omistavat. Hänen oli jo pienestä lähtien täytynyt harjoitella tulemaan vahvaksi ja taitavaksi bleidaajaksi isänsä käskystä, koska hänen isoveljensä Zeo oli kuollut liikenneonnettomuudessa. Kun Leon oli suorittanut monen vuoden harjoittelunsa, hänen isänsä nimesi Leonin Zeoksi, jolloin Kiekkomestareiden petojen jahtaaminen alkoi. Zeon taistelu tyyli on omintakeinen, sillä se menee tietyn viulu rytmin mukaan.


title: Suomen Reserviupseeriliitto

text: Suomen Reserviupseeriliitto - Finlands Reservofficersförbund (RUL) on suomalainen, vuonna 1931 perustettu reserviupseeritutkinnon suorittaneiden reserviläisten liitto. Liitto on reserviupseerien valmiuksia kehittävä yhteistoimintajärjestö, joka vaikuttaa maanpuolustusedellytysten paranemiseen ja tukee valtakunnan turvallisuutta. RUL:n tehtävänä on ylläpitää reserviupseerien sotilaallisia tietoja, johtajakykyä ja valmiuksia sekä toimia reserviupseerikerhojen ja niiden jäsenten välisenä yhdyssiteenä. RUL on puoluepoliittisesti sitoutumaton. Liiton äänenkannattajana toimii "Reserviläinen"-lehti.


title: Suomen Reserviupseeriliitto

text: Ensimmäinen reserviupseerikerho perustettiin Helsinkiin vuonna 1925. Kyseessä oli Valtakunnallinen Reserviupseerikerho, jonka toiminta laajeni pian muihinkin kaupunkeihin. Näin valtakunnallisen keskusjärjestön perustaminen tuli ajankohtaiseksi muutamassa vuodessa. RUL perustettiin 17. toukokuuta 1931 Katajanokan Upseerikerholla eli nykyisellä Katajanokan Kasinolla. Ensimmäiseksi puheenjohtajaksi valittiin vänrikki N. A. Hildén (Osara vuodesta 1935 lähtien). Nykyinen puheenjohtaja Mikko Halkilahti (2014–) on järjestyksessä liiton kahdestoista puheenjohtaja. Ainoa RUL:n kunniapuheenjohtaja on ollut Suomen Marsalkka C.G.E. Mannerheim.


title: Suomen Reserviupseeriliitto

text: Tällä hetkellä RUL:ssa on noin 28 000 jäsentä. Liittoon kuuluu 350 jäsenyhdistystä ja 20 reserviupseeripiiriä. Jäsenistä kolmasosa on alle 35-vuotiaita.


title: Suomen Reserviupseeriliitto

text: Liiton keskeisiä toimintamuotoja ovat mm. koulutus, urheilu- ja liikuntatoiminta, sekä järjestö-, aatteellinen- ja perinnetoiminta. Urheilu- ja liikuntatoiminnassa korostuvat sotilastaitoja kehittävät maastojotokset ja -harjoitukset sekä ammunta ja suunnistus. RUL on ollut yhdessä puolustusvoimien sekä muiden maanpuolustusjärjestöjen kanssa voimakkaasti mukana kehittämässä vapaaehtoista maanpuolustuskoulutusta mm. Maanpuolustuskoulutusyhdistyksen kautta. RUL:n erityisen kiinnostuksen kohteena on johtamis- ja kouluttajakoulutus.


title: Suomen Reserviupseeriliitto

text: Liitto on jäsenenä Maanpuolustuskoulutusyhdistyksessä, Maanpuolustuksen Tuki ry:ssä ja Reserviläisurheiluliitossa.


title: Suomen Reserviupseeriliitto

text: Reserviupseeriliitolla on kiinteät suhteet pohjoismaisiin reserviupseeriliittoihin (SVEROF Ruotsi, NROF Norja ja HPRD Tanska) sekä NATO:n reserviupseerijärjestöön CIOR:iin, jossa RUL on liitännäisjäsenenä. Yksi tärkeimmistä kansainvälisistä yhteistyöjärjestöistä on Viron Reserviupseeriliitto, EROK, jonka kanssa RUL on aloittanut yhteistyön vuonna 1998.


title: Kova sade

text: Kova sade ("Hard Rain") on vuonna 1998 ensi-iltansa saanut toimintaelokuva, jonka on ohjannut Mikael Salomon.


title: Kova sade

text: Elokuva sijoittuu Keskilännen pikkukaupunkiin, jota on jo parin päivän ajan piinannut jatkuva sade. Se on saanut aikaan tulvan ja kaupungin asukkaat on evakuoitu. Edelleen kaupungissa on kuitenkin rahankuljetusauton kuljettaja Tom ja hänen parinsa Charlie, joiden pitäisi vielä toimittaa kolmen miljoonan dollarin lasti. Häikäilemättömät roistot kuitenkin tietävät rahoista ja yrittävät ryöstää lastin. Taistelussa Charlie kuolee ja Tom pakenee rahojen kanssa, jotta roistot eivät saisivat niitä.


title: The Mexican

text: The Mexican (alaotsikko "Rakkautta ilman varmistinta", televisiosuomennos Mexican) on vuonna 2001 ensi-iltansa saanut toimintaelokuva, joka sisältää myös komediallisia vivahteita. Elokuvan pääosassa nähdään Brad Pitt ja Julia Roberts ja sen on ohjannut Gore Verbinski.


title: The Mexican

text: The Mexican kertoo avioeron partaalla olevasta parista, Jerrystä ja Samanthasta. Jerry saa tehtäväkseen tuoda pomolleen monien havittelemaan antiikkiaseen "Mexicanin", jonka yllä on kirous. Jerryn ollessa Meksikossa, Samantha kidnapataan ja hänet tapetaan ellei Jerry tuo Mexicania Samanthan kidnappaajille. Mutta Jerryn ollessa muualla hänen autonsa varastetaan ja autossa on Mexican, siitä alkaa Mexicanin metsästys.


title: Nuorten parlamentti

text: Nuorten parlamentin tavoitteena on aktivoida peruskoulun 8.- ja 9.-luokkalaisia yhteiskunnallisissa asioissa. Pääkoordinoijat ovat Kehittämiskeskus Opinkirjo ja eduskunta.


title: Nuorten parlamentti

text: Nuorten parlamentti -hanketta on toteutettu Suomessa vuodesta 1998 alkaen. Aloitteen yhteiseurooppalaiseen edustuksellisen demokratian käytännön tutustumishankkeeseen teki silloinen Ranskan kansalliskongressin puhemies Laurent Fabius. Nuorten parlamentti -hankkeen kaltaisia nuorille tarkoitettuja eduskuntatyöskentelyyn ja lainsäädäntöprosessiin tutustumisia järjestetään ainakin Ruotsissa, Tanskassa, Ranskassa ja Saksassa.


title: Nuorten parlamentti

text: Hanke on muotoutunut jokavuotiseksi niin että Nuorten parlamentin istunto toteutetaan eduskunnassa aina parillisina vuosina. Nuorten parlamentti -kerhoille järjestetään parittomina vuosina eduskuntatapahtuma, jossa lainsäädäntötyötä valotetaan nuorille itse paikalla. Eduskuntatapahtumat ovat muotoutuneet nyttemmin paneelityyppisiksi tilaisuuksiksi, joiden tavoitteena on antaa nuorille mahdollisuus osallistua yhteiskunnalliseen keskusteluun. Paneelien aiheina on ollut mm. ilmasto, äänioikeusikäraja ja tulevaisuuden peruskoulu. Nuorten parlamentti -hankkeeseen liittyy monipuolinen materiaalituotanto. Kerhomateriaalina on sekä kirjallista – lähinnä eduskunnan julkaisemaan aineistoa – että sähköistä materiaalia. Sähköisenä materiaalina on Nuorten parlamentti -verkkokurssi. Verkkokurssi on mahdollistanut myös vaihtuvien ajankohtaisten teemojen sekä erilaisten vaikuttamismahdollisuuksien avartamisen kerholaisille.


title: Nuorten parlamentti

text: Hankkeiden taustalla oli ja on edelleen nuorten muita sukupolvia vähäisempi äänestysaktiivisuus sekä haluttomuus osallistua poliittiseen päätöksentekojärjestelmään. Nuorten kiinnittyminen politiikkaa, heidän poliittinen sosialisaationsa ja nuorten tapa hahmottaa poliittisia teemoja ovat selvästi erilaisia, kuin aikaisempien sukupolvien. Kysymykset kansalaisuuden ulottuvuudesta (valtiokansalainen – maailmankansalainen) sekä kansalaisyhteiskunnan muuttumisesta esimerkiksi Euroopan integroituessa saattavat osaltaan selittää nuorten käyttäytymistä yhteiskunnallisten teemojen suhteen.


title: Nuorten parlamentti

text: Opetussuunnitelmat korostavat myös yhteiskunnallista toimintaa ja niissä tarvittavia tietoja ja taitoja. Kansalaisten vaikuttaminen ja kiinnittyminen poliittiseen järjestelmään on nostettu myös hallitusohjelmatasolle.


title: Nuorten parlamentti

text: Suomalaisille päättäjille hanke antaa mahdollisuuden tutustua nuorten poliittiseen ajatusmaailmaan, siihen mitä itse nuoret pitävät tärkeänä. Eduskunnan puhemies Paavo Lipponen kertoi haastattelussa, että Nuorten parlamentti -istuntopäivää odotetaan eduskunnassa innolla. Hän myös mainitsi, että nuorten innokkuuden ja eräänlaisen idealisminkin näkeminen antaa kokeneille poliitikoille tulevaisuuden toivoa.


title: Nuorten parlamentti

text: Nuorten parlamentti -toiminta toteutuu peruskoulujen parlamenttikerhojen työskentelynä ja eduskunnassa järjestettävänä täysistuntona.


title: Nuorten parlamentti

text: Parlamenttikerhoissa nuoret tutustuvat politiikan asiakysymyksiin, seuraavat vaaleja sekä tutkivat lainsäädäntöä ja osallistuvat kunnanvaltuustojen kokouksiin. Kerhoissa on käyty monipuolista keskustelua ja todettu monet yhteiskunnalliset teemat mielenkiintoisiksi. Kerhojen keskustelut eivät ole rajoittuneet pelkästään vain nuorten asioihin, vaan niissä on käsitelty niin kunnan vanhusten hoitoa kuin bussilinjojen aikataulujakin.


title: Nuorten parlamentti

text: Nuorten parlamentissa on järjestetty nk. kerholaistilaisuuksia, joiden aiheina on ollut mm. äänioikeusikäraja, ilmastonmuutos ja tulevaisuuden peruskoulu. Tilaisuuksien tavoitteena on ollut luoda nuorille mahdollisuuksia ajankohtaiseen yhteiskunnalliseen keskusteluun yhdessä poliittisten päättäjien kanssa.


title: Nuorten parlamentti

text: Nuorten parlamentin istunto eduskunnassa on suullinen kyselytunti, jossa koululaiset esittävät kerhoissa laatimiaan kysymyksiä valtioneuvoston jäsenille. Kysymysten aiheita ei ole rajoitettu, joten mukaan mahtuu niin ulko- ja turvallisuuspoliittisia aiheita kuin sosiaaliturvaan liittyviä teemoja.


title: Nuorten parlamentti

text: Nuorten kokemuksia hankkeesta voi arvioida kerättyjen palautteiden pohjalta. Palautteet ovat kauttaaltaan positiivisia. Nuoret kokevat hankkeen tärkeäksi ja päivän hienoksi elämykseksi. He ovat oppineet uusia asioita eduskunnasta, tavanneet kansanedustajia ja ministereitä. Eräässä palautteessa kiteytetään asia näin: ”pääsin valtiosalissa keskustelemaan Lipposen, Vanhasen ja Tuomiojan kanssa valtion asioista”.


title: Nuorten parlamentti

text: Varsinaista tutkimustietoa ei hankkeesta ole saatavilla, joten arviot hankkeen vaikutuksesta perustuvat lähinnä hankkeesta kerättyihin kirjallisiin palautteisiin. Lisäksi muutamia kerholaisia on haastateltu, mutta näiden haastattelujen analysointi on vielä kesken. Vuoden 2006 hankkeen palautteeseen oli liitetty myös asenneväittämiä, jotka mittasivat vastaajien suhtautumista politiikkaan ja yhteiskunnalliseen vaikuttamiseen. Sinänsä asenneväittämien tulokset eivät olleet yllätyksiä – hankkeeseen osallistuneet nuoret suhtautuivat pääosin myönteisesti niin politiikkaan kuin yhteiskunnalliseen toimintaakin.


title: Alpo Juntunen

text: Alpo Kalervo Juntunen (s. 1944) on suomalainen filosofian tohtori, Maanpuolustuskorkeakoulun strategian laitoksen professori emeritus, Helsingin ja Joensuun yliopistojen dosentti, joka on tehnyt Venäjään liittyvää tutkimusta. Hän on ollut myös asiantuntijana puolustusvaliokunnan kuultavana puolustuspoliittista selontekoa 2004 valmisteltaessa.


title: Alpo Juntunen

text: Juntunen esitti televisiouutisissa 1.3.2007, että Suomen tulisi harkita Viking-luokan sukellusveneiden hankkimista.


title: Alpo Juntunen

text: Kun Ruotsin puolustusvoimien komentaja Göran Göransson arvioi tammikuussa 2013 Dagens Nyheter -lehdessä maansa kestävän ilman apua sotilaallisesti vain viikon, jos sen kimppuun käydään, niin Alpo Juntunen totesi Suomen kestävän vain muutamia tunteja.


title: Yrjänä Sauros

text: Yrjänä Sauros (s. 3. huhtikuuta 1960) on helsinkiläinen performanssitaiteilija, muusikko, kirjailija ja näyttelijä.


title: Yrjänä Sauros

text: Sauroksen esitykset koostuvat usein runonlausunnasta, erikoisista tarinoista ja monien instrumenttien kuten huuliharpun, kitaran ja "saurofonin", joka on Sauroksen itse kehittämä jousisoitin, soitosta.


title: Yrjänä Sauros

text: Runoilija, säveltäjä, muusikko ja poikkitaiteilija Sauros on kirjoittanut ja ohjannut kuunnelmia radiolle sekä säveltänyt niihin musiikin. Hän on tehnyt vastaavanlaisia teoksia myös näyttämölle mm. Q-teatteriin, Koko-teatteriin, Circo Aereolle, Helsingin kulttuuritaloille ja Kapsäkkiin.


title: Yrjänä Sauros

text: Sauros on kehittänyt oman saurofoniksi kutsutun soittimen. Saurofoni on pianolanka, joka pingotetaan haluttuun kohtaan tilassa. Sen ääni on elektronisesti vahvistettu. Saurofoni esiintyy usein Sauroksen teoksissa sekä teoksissa, joihin hänet on pyydetty muusikoksi.


title: Yrjänä Sauros

text: Sauros on esittänyt puheeseen, musiikkiin, saurofoniin ja liikkeeseen perustuvaa runouttaan yksin ja ryhmän kanssa Suomessa ja maailmalla, mm. New Yorkissa, Barcelonassa, Reykjavikissa, Puolassa, Ruotsissa, Saksassa, Venäjällä Moskovassa ja Pietarissa, Liettuassa sekä Bosniassa ja Herzegovinassa.


title: Yrjänä Sauros

text: Sauros on laulanut sekä soittanut kitaraa ja kromaattista huuliharppua useiden eri artistien levyillä, elokuvissa ja teatteriesityksissä sekä esiintynyt televisiossa mm. ohjelmissa Hotelli Sointu ja Valopilkku.


title: James Gandolfini

text: James Joseph Gandolfini (18. syyskuuta 1961 Westwood, New Jersey – 19. kesäkuuta 2013 Rooma, Italia) oli yhdysvaltalainen näyttelijä. Hänet tunnettiin parhaiten Tony Sopranon roolista HBO:n televisiosarjassa "Sopranos".


title: James Gandolfini

text: Gandolfini näytteli useissa elokuvissa 1990- ja 2000-luvulla ja myös Broadwaylla. Sopranosista hän voitti kolme Emmy-palkintoa parhaana draamasarjan näyttelijänä (2000, 2001 ja 2003). Vuonna 2000 hän voitti myös Golden Globe -palkinnon.


title: James Gandolfini

text: New Jerseyssä varttuneen ja myöhemmin New Yorkissa asuneen Gandolfinin vanhemmat olivat amerikanitalialaiset James (1935–2005) ja Santa Gandolfini (1937–1992).


title: James Gandolfini

text: Gandolfini kuoli sydänkohtaukseen Italiassa 19. kesäkuuta 2013.


title: Ricardo Rocha

text: Ricardo Roberto Barreto da Rocha, lyhyemmin vain Ricardo Rocha (s. 11. syyskuuta 1962 Recife, Brasilia) on brasilialainen jalkapalloilija. Hän voitti maailmanmestaruuden vuoden 1994 MM-kisoissa. Ricardo Rocha oli pelipaikaltaan keskuspuolustaja.


title: Ricardo Rocha

text: Ricardo Rocha edusti urallaan lähinnä eteläamerikkalaisia seuroja. Vuonna 1988 hän kävi pelaamassa Portugalissa Sportingissa ja vuosina 1991–1993 Real Madridissa. Muuten hän pelasi brasilialaisseuroissa lukuun ottamatta kautta 1997–1998 jolloin hän pelasi Argentiinassa Newell's Old Boysissa. Ricardo Rochan parhaat saavutukset seuratasolla olivat Brasilian-mestaruus vuonna 1991 ja Espanjan cup vuonna 1993. Lisäksi hän voitti kolme Brasilian osavaltiomestaruutta.


title: Ricardo Rocha

text: Brasilian maajoukkueessa Ricardo Rocha pelasi 55 maaottelua. Hän osallistui vuosien 1990 ja 1994 MM-kisoihin.


title: Jüri Järvet

text: Jüri Järvet (vuoteen 1938 Georgi Kuznetsov; 18. kesäkuuta 1919, Tallinna — 5. kesäkuuta 1995, Tallinna) oli virolainen näyttelijä. Järvet esiintyi noin 50 eri elokuvassa. Järvetin tunnetuin rooli oli tohtori Snautin osa Andrei Tarkovskin "Solariksessa". Hän näytteli pääosaa myös William Shakespearen klassikkonäytelmään pohjautuvassa Grigori Kozintsevin ohjauksessa "Kuningas Lear" (1969), ja hänellä oli myös äänirooli Grigori Kromanovin elokuvassa "Viimeinen pyhäinjäännös" (1969), joka on saanut eräänlaisen Viron kansalliselokuvan nimikkeen, samalla tavalla kuin Edvin Laineen "Tuntematon sotilas" Suomessa.


title: Jüri Järvet

text: Järvet näytteli myös suomalaisohjaajien elokuvissa, muun muassa vanhan gangsterin roolin Ilkka Järvi-Laturin "Tallinnan pimeydessä" (1993). Järvetillä oli myös pieni rooli Anssi Mänttärin elokuvassa "Marraskuun harmaa valo" (1993). Järvetin viimeiseksi rooliksi jäi suomalaistoimittajan osa Aleksei Germanin elokuvassa "Hrustaljov, autoni!" (1995).


title: Rocha

text: Rocha tarkoittaa seuraavia:Rocha on seuraavien henkilöiden sukunimi tai sukunimen osa:


title: Ronaldão

text: Ronaldo Rodrigues de Jesus, pelaajanimeltään Ronaldão (s. 19. kesäkuuta 1965, São Paulo, Brasilia) on brasilialainen jalkapalloilija. Ronaldão pelasi uransa alkuaikoina nimellä "Ronaldo", mutta kun Brasilian jalkapallomaajoukkueeseen tuli Ronaldo, alettiin Ronaldo Rodrigues de Jesusta kutsua Ronaldãoksi ("iso Ronaldo") sekaantumisen välttämiseksi. Ronaldão oli keskuspuolustaja.


title: Ronaldão

text: Ronaldão edusti urallaan vain brasilialaisia seuroja lukuun ottamatta kautta 1994–1995 jolloin hän pelasi Japanissa Shimizu S-Pulsen joukkueessa. Ronaldão aloitti uransa vuonna 1986 São Paulo Futebol Clubessa ja lopetti vuonna 2002 Ponte Pretassa.


title: Ronaldão

text: Brasilian maajoukkueessa Ronaldão pelasi 14 kertaa ja voitti maailmanmestaruuden vuoden 1994 MM-kisoissa pelaamatta kuitenkaan yhtään ottelua lopputurnauksessa.


title: David Rasche

text: David Rasche (s. 7. elokuuta 1944 Saint Louis, Missouri) on yhdysvaltalainen näyttelijä.


title: David Rasche

text: Rasche aloitti uransa teatterissa, mutta on näytellyt myös lukuisissa televisiosarjoissa ja elokuvissa. Hän liittyi chicagolaiseen improvisaatioryhmä The Second Cityyn 1970-luvulla, korvaten "Saturday Night Liveen" lähteneen John Belushin. Raschen tunnetuin rooli on nimihahmo Likaista Harryä parodoivassa 1980-luvun tilannekomediassa "Moukarimies", jossa hän esitti liioitellun väkivaltaista ja sovinistista poliisia.


title: Suomen Ammattijärjestö (1960)

text: Suomen Ammattijärjestö (SAJ) oli vuosina 1960–1972 toiminut SAK:sta eronneiden ammattiliittojen muodostama keskusjärjestö, jota johtivat leskisläiset sosiaalidemokraatit.


title: Suomen Ammattijärjestö (1960)

text: SAJ:n syntyyn vaikuttaneet ristiriidat saivat alkunsa 1950-luvun puolivälissä SDP:n skogilaisten ja leskisläisten välisistä kiistoista. Vuoden 1956 yleislakko pahensi tilannetta, sillä osa sosiaalidemokraateista vastusti sitä. Vuoden 1957 puoluekokouksessa puolue hajosi kahteen siipeen, mikä käynnisti hajaannuksen myös ay-liikkeessä, koska leskisläisten mielestä skogilaiset yhdessä kommunistien kanssa hallitsivat silloista SAK:ta. Hajaannukseen vaikutti myös monien liittojen tyytymättömyys SAK:n tiukkaan ohjailuun 1950-luvulla hinta- ja palkkasäännöstelyn ollessa voimassa. Vuoden 1951 edustajakokouksessa SAK:n valtaa jäsenliittoihin nähden kasvatettiin ja jäsenjärjestöjä kiellettiin lakkoilemasta ilman keskusliiton lupaa. Toinen hajaannukseen johtanut tekijä oli henkilöiden välinen kilpailu johtopaikoista ja vallasta.


title: Suomen Ammattijärjestö (1960)

text: 1957 SAK:sta lähtivät auto-, meri- ja sähkömiesten ja kirjaltajien liitot. Nämä liitot sekä SAK:n liittojen rinnalle perustetut uudet liitot muodostivat kattojärjestökseen "Ammattiliittojen yhteisjärjestön" (AYJ) 1959. SAK:ta johtanut Eero Antikainen siirtyi Lomaliiton johtoon vuoden 1959 alussa. Hänen tilalleen puheenjohtajaksi tuli KTV:n puheenjohtaja Reino Heinonen, joka yritti sovitella liittojen välisiä kiistoja mutta epäonnistui ja joutui eroamaan keväällä 1960. SAK:n vt. johtajaksi nousi kesäkuussa 1960 Paperiliiton entinen puheenjohtaja Vihtori Rantanen ja puheenjohtajan tehtävä julistettiin yleiseen hakuun. SAK:n toimistossa syntyneiden erimielisyyksien vuoksi niin sanottu "sihteerijuntta" – johon kuuluivat muun muassa pääsihteeri Jaakko Rantanen, järjestösihteeri Olavi Järvelä ja lakimies Mikko Laaksonen – sai kesällä lähtöpassit SAK:sta.


title: Suomen Ammattijärjestö (1960)

text: Poliittinen jakautuminen oli nyt tapahtunut: SAK jäi skogilaisten ja kommunistien hallintaan ja leskisläiset sosiaalidemokraatit perustivat sihteerijuntan johdolla kilpailevan keskusliiton marraskuussa 1960. Kuukautta ennen SAJ:n perustamista alkoi ilmestyä sen samanniminen viikkolehti vastapainona SAK:n Palkkatyöläiselle. Yksittäisistä liitoista Liikeliitto ja KTV jäivät kummankin keskusjärjestön ulkopuolelle.


title: Suomen Ammattijärjestö (1960)

text: SAK menetti SAJ:lle 12 jäsenliittoa vuosina 1960–1962 ja jäljelle jääneet liitot menettivät jäseniä SAJ:hin kuuluneille rinnakkaisliitoille. Kuitenkin vain osa eronneista liitoista liittyi SAJ:n jäseniksi ja SAK säilytti asemansa maan suurimpana ammatillisena keskusjärjestönä. Vuonna 1966 SAK:ssa oli 25 jäsenliittoa ja 260 000 jäsentä, SAJ:ssä 18 liittoa ja 107 000 jäsentä. Keskusjärjestöjen ulkopuolelle jääneissä kolmessa liitossa oli tuolloin 94 000 jäsentä.


title: Suomen Ammattijärjestö (1960)

text: Ensimmäiset yritykset sekä SDP:n että ay-liikkeen eheyttämiseksi alkoivat syksyllä 1964. Silloin sosiaalipolitiikan professori Heikki Wariksen johdolla alkoi kokoontua 18 ay-johtajan ryhmä, joka noin sadan istuntokerran jälkeen sai valmiiksi eheytyssäännöt vuoden 1965 lopulla. SAJ:n hallituksen enemmistö paheksui sitä että SAJ:n puheenjohtaja Veikko Oksanen oli osallistunut neuvotteluihin. Oksanen erosi puheenjohtajan paikalta ja hänen tilalleen valittiin SAJ:n pääsihteeri Jaakko Rantanen. Eheytystä ajettiin liittotasolla, koska keskusjärjestöjen johtotasolla kontaktit olivat mahdottomia luottamuspulan takia. Wariksen johtamiin keskusteluihin osallistuneet ammattiyhdistysjohtajat antoivat maaliskuussa 1966 julkilausuman, jossa vaadittiin voimien kokoamista, esitettiin eheytymiselle periaatteellinen pohja ja sääntöluonnos Suomen ammattiyhdistysliikkeen yhteiselle keskusjärjestölle.


title: Suomen Ammattijärjestö (1960)

text: Wariksen komitean eheytyspaperin kanssa mentiin SAK:n 9. edustajakokoukseen kesäkuussa 1966. Tässä kokouksessa SDP:n Väinö Leskisen ja SKP:n puheenjohtajan Aarne Saarisen johtama ryhmittymä syrjäytti yhdistymisen esteenä pidetyn puheenjohtaja Vihtori Rantasen ja TPSL:n SAK:n johtoelimistä ja tilalle SAK:n johtoon nousivat SDP:n Niilo Hämäläinen ja kommunistien Arvo Hautala. Varsinaiset eheytysneuvottelut alkoivat SAK:n edustajakokouksen jälkeen. Lokakuussa 1967 syntyi niin sanottu "Tyrvännön sopimus", jossa SAK, SAJ ja niiden ulkopuoliset liitot hyväksyivät tavoitteeksi uuden ja yhtenäisen keskusjärjestön. SAJ:n toiveiden mukaisesti eheytys jätettiin sopimuksessa kuitenkin vain keskusjärjestötasolle ja rinnakkaisliittojen yhdistäminen lykättiin edemmäs tulevaisuuteen.


title: Suomen Ammattijärjestö (1960)

text: Pian Tyrvännön sopimuksen jälkeen eheytymisprosessi kuitenkin pysähtyi kun SAJ:n tutkimussihteeri Niilo Koljonen paljasti, että SAJ oli saanut rahoitusta Yhdysvaltain keskustiedustelupalvelu CIAlta. CIA-jupakka heikensi SAJ:n asemaa ja Suomen Kirjatyöntekijäin Liitto erosi sen vuoksi.


title: Suomen Ammattijärjestö (1960)

text: 17.–18. kesäkuuta 1969 pidettiin SAK:n ylimääräinen edustajakokous, jossa syntyi 34 liiton Suomen Ammattiliittojen Keskusjärjestö, jonka puheenjohtajaksi tuli Niilo Hämäläinen. Eheytyskokoukseen osallistui 222 SAK:n liittojen, 27 SAJ:n liittojen ja 90 keskusjärjestöjen ulkopuolisten liittojen (muun muassa KTV, valtion VY ja Liiketyöntekijät) valtuutettua. Keskusjärjestö SAJ ei osallistunut kokoukseen lainkaan. Lokakuussa 1969 tehdyllä SAK-SAJ -sopimuksella SAJ:n 12 jäsenliittoa siirtyi uuteen keskusjärjestöön ja SAJ:n toiminta päättyi.


title: Suomen Ammattijärjestö (1960)

text: Kesäkuun eheytyskokouksessa sovittiin myös jäsenliittojen yhdistämisestä teollisuusliittoperiaatteella niin, että kullekin toimialalle tuli vain yksi elinkelpoinen liitto, jonka rungon muodosti alan suurin järjestö. SAJ ei keskusjärjestönä osallistunut eheytyskokoukseen juuri tämän yhdistämisohjelman takia - SAJ olisi halunnut, että vain keskusjärjestöt yhdistetään ja että yhdistäminen tapahtuu vapaaehtoiselta pohjalta.


title: Suomen Ammattijärjestö (1960)

text: Yhdistämisellä jäsenliittojen määrä putosi 46:sta 24:ään. Yhdistyneet liitot muodostettiin yleensä SAK:n jäsenliittojen pohjalta, poikkeuksena olivat SAJ:läiset AKT ja Sähköliitto. Eheytys saatiin pääosin valmiiksi tammikuuhun 1970 mennessä; poikkeuksen muodostivat puuala, jolla jäsenmäärältään lähes tasavahvat SAK:lainen Puutyöväenliitto ja SAJ:läinen Suomen puunjalostusteollisuuden työntekijäliitto neuvottelivat yhdistymisestä syksyyn 1973 saakka, sekä kumi- ja nahka-ala jolla liittojen eheytys saatiin tehtyä vasta 1974.


title: Suomen Ammattijärjestö (1960)

text: Eheytyminen merkitsi myös jäsenliittojen vallan kasvua verrattuna uuteen keskusjärjestöön. Lakon aloittamisesta tai sopimuksen irtisanomisesta riitti jatkossa pelkkä jäsenliiton ilmoitus keskusjärjestölle eikä keskusjärjestön lupaa tarvittu enää lakon aloittamiseen. SAK:n sääntöihin tuli myös maininta että järjestö on puolueista riippumaton.


title: Suomen Ammattijärjestö (1960)

text: SAJ poistettiin yhdistysrekisteristä 1972 mutta sen omaisuutta kanavoitiin sitä ennen erilaisille säätiöille.


title: Talpiotin hauta

text: Talpiotin hauta on Talpiotista, Jerusalemin läheltä Israelista vuonna 1980 löydetty hauta. Hauta sisälsi löytöhetkellä kymmenen luuarkkua, joista yksi on myöhemmin kadonnut.


title: Talpiotin hauta

text: Talpiotin hauta tuli laajempaan julkisuuteen helmikuussa 2007, kun James Cameronin ja Simcha Jacobovicin tuottama dokumenttiohjelma "Jeesuksen kadonnut hauta" ja Jacobovicin kirjoittama kirja "The Jesus Family Tomb" esittivät teorian, jonka mukaan hauta olisi ollut Jeesuksen ja eräiden toisten häneen liittyvien Uudessa testamentissa mainittujen henkilöiden hautapaikka. Tämän teorian ovat torjuneet sekä monet arkeologit, kielitieteilijät, teologit että raamatuntutkijat.